Gorputza eta Mugimendua | Baraka Integral\nGorputza, bizitzaren dimentsio guztien da adierazgarria BARAKAn. Gorputza egiten dudanaren, pentsatzen dudanaren, sentitzen dudanaren, isla argia da.\nBarakan eskaintzen ditugun jardueren helburua gorputza bizitzen ikastea da, eraldatzeko bide bihurtzea.\nHorretarako, Atentzioa, Arnasketa, eta Mugimendua erabiltzen dugu. Osagai guzti hauek batera alkimia sortzen dute, kontzientzia handitzea, eta honela, gizakiak bere esku izango du egiten duena, pentsatzen duena eta sentitzen duena koherentziaz integratzea.\nGure helburua da, saioetatik ateratzean, pertsonek gorputza alai, bihotza irekia eta burua baketsu sentitzea.\nYoga: lehen-tarteko maila\nYoga: tarteko maila\nYoga aurreratua eta irakasleak


Berango - Wikipedia, entziklopedia askea.\n5Politika eta administrazioa\nBerango Algortatik ikusia.\nAnabel Landa Gaubeka (EAJ)\n43°21′54″N 2°59′42″W / 43.365°N 2.995°W / 43.365; -2.99543°21′54″N 2°59′42″W / 43.365°N 2.995°W / 43.365; -2.995\n3.665 (%50.4) 3.530 (%48.5)\n% 80,44 (2011)\n% 9,04 (2011)\n% 9,4 (2013)\n% 35,4 (2010)\n% 17.2 (2016)\nBerango Bizkaiko iparraldeko udalerri bat da, Uribe Kosta eta Bilbo Handia eskualdeen artean kokatua. 8,9 km² ditu eta 2016. urtean 7.116 biztanle zituen.\n9 Berangoztar ospetsuak\nSopelarekin iparraldetik, Urdulizekin ipar-ekialdetik, Erandiorekin hego-ekialdetik eta Getxorekin mendebaldetik egiten du muga.\nEozenoko materialez osatutako ingurua denez, higadurak inguru ireki bat eratu du, non muino garrantzitsuenak Munarrikolanda (256m), Saiherri (197m) eta Agirremendi (154m) diren. Gobela ibaiak herriko atal bat zeharkatzen du eta Abrako Badian itsasoratzen da, Larrañazubi erreka eta berezko hainbat iturri bereganatzen dituela.\nBerangoren historia duela 40.000 urte hasi zen, historiaurreko gizakia Plentziako itsasadarretik Bilboko itsasadarrerainoko itsasertz-zerrendan bizi zenean. Sukarrizko lanabesak eta ehorzketa tumuluak aurkitu dira bertan, orain 3.000 edo 4.000 urte gorpuak lurperatzeko erabiliak.\nGure garaia hasi aurretik, Berangoko biztanleak karistiarren leinu euskaldunekoak ziren, eta hauek, Estrabonen hitzetan, lurralde zabal bat hartzen zuten, Deba ibaitik Urduña ibaira eta itsasotik hegoalderantz Arkamu mandilerroraino, gaur egungo Deba, Getxo, Trebiñu eta Miranda udalerriek mugaturik.\nBerangoko Santa Ana baseliza.\nKaristiarrak izandako lurraldeetatik asko geroago Bizkaia izenez ezagutuko ziren, 900. urtearen inguruko agirietan jada aipatzen den izena da.\nErtarotik dorretxeak gorde dira, Otxandategi, Uriarte eta Basagoiti, euren antzinatasun eta iraunkortasunagatik nabarmentzen dira (XIII. mendeko lehenengo erdia). Sarrera atearen gainean, harrian zizelkatua, sortetxe honetako oinordeko baten eta Butroeko V. Jaunaren arteko ezkontza irudikatzen duen armarri bat dago, 1370. urte ingurukoa, eta duela hamarkada bat herriaren ikurtzat hartua.\nEliza nagusiaren lehen agiri-argibidea 1416. urtekoa da. Halere, Iturriza urrunago doa, XII. mendean eliztarrek eraiki zutela baieztatuz. Santa Ana baselizari dagokionez, 1627an eraikitzen ari zela egiaztatzen duten agiri batzuk topatu dira.\nBaserrien antzinatasuna, lekuko abizenen antzinatasunaren parekoa dena, XV. mendetik dator.\nBerangon egondako zortzi irin-errotetatik Pozakoa da aipagarria, bere antzinatasunagatik. Errota hau doña Menciaren eskuetara igaro zen XIV. mendeko lehenengo erdian, haren aitak emana, zeinak bere emazte Iñigo Ortiz de Ibargorenen alabaren bidez eskuratu zuen.\nBerangok hurbiletik bizi izan zituen gerraren gorabeherak, bereziki ibargorendarrek eta butroetarrek esku hartutako gudaldiak, XIII., XIV. eta XV. mendeetan.\nDenboran zehar Berangon bizi izandako pertsonen zehaztasun fidagarriak 1515. urtetik aurrera ditugu. 1960. urtearen aurreko hazkundea oso geldoa izan zen emigrazioaren ondorioz, esaterako Ameriketara. 60ko eta 70eko hamarkadetan izugarria izan zen industrializazio prozesuagatik. 1980ko hamarkadako krisiak biztanleria hazkundea bortizki geldiarazi zuen. 2005eko urtarrilean 5.925 pertsonako biztanleria erroldatu zen.\nBerangok Gernikako Batzar Nagusietan eserlekua izan zuen.\nLehen sektore ekonomikoa: Ogibide tradizionala zen, egun desagertua. Gizon asko marinel egiten ziren inguruetako portuetan, eta baserrietan garia, artoa, indabak eta txakolina egiteko mahatsondoak lantzen ziren.\nBigarren sektore ekonomikoa: Antzina inguruetako burdinoletarako egurrikatza egiten zen, eta ohikoak ziren hareharrizko harrobiak. XX. mende hasieran burdin eta eztainu meatzeak ustiatzeko ahaleginak egin ziren, baina alferrik. Egun industriak pisu handia du, metalurgia eta zehaztasun-mekanika izanik garrantzitsuenak.\nHirugarren sektore ekonomikoa: Gaur egun gailentzen dena da (biztanleria langilearen %54)\nBerangoko biztanleria-kopuruak goranzko joera izan zuen XX. mende osoan, 1980ko hamarkadan salbu. XX. mendearen azken hamarkadan eta XXI. mendearen lehenean izan zuen gorakadarik handiena, 20 urtetan ia % 30 igo baitzen populazioa.\n2007ko udal hauteskundeetan Euzko Alderdi Jeltzaleak gehiengo osoz irabazi zuen, hamahiru zinegotzitik zazpi eskuratu baitzituen. Alderdi Popularrak bi zinegotzi eskuratu zituen, Euskadiko Alderdi Sozialistak beste bi, Ezker Batua - Berdeak bat (Aralar alderdiarekin koalizioan aurkeztu zen orduan) eta Eusko Alkartasuna beste bat.\n2011ko maiatzaren 22ko hauteskundeetan ezker abertzalearen Bildu koalizioa indar handiz agertu zen eta lau zinegotzi eskuratu zituen. EAJk bi galdu zituen, PPk eta PSE-EEk bana eta EAk bere zinegotzi bakarra. Azken alderdi hori Bildu barruan integratuta aurkeztu zen.\n2015eko udal hauteskundeetan EAJk eta Bilduren ondorengoa zen Euskal Herria Bilduk zinegotzi kopurua mantendu zuten, nahiz eta botoetan bigarrenak galera txiki bat izan. PPk botoen erdia eta zinegotzi bat galdu zuen, PSE-EEk bere zinegotzia mantendu zuen eta Irabazik (Ezker Batua - Berdeak koalizioaren ondorengoak) ez zuen zinegotzirik lortu. Hauteskunde horietako aldaketa nagusiena Denok Batera herri paltaformaren agerpena izan zen: botoen % 14 eta bi zinegotzi eskuratu zituen. Emaitza horien ondorioz, EAJ alderdiko Anabel Landa hautatu zuten alkate.\n1.229 (% 37,93)\n1.176 (% 36,69)\n857 (% 26,45)\n1.005 (% 31,36)\n453 (% 13,98)\n268 (% 8,27)\n355 (% 11,08)\n254 (% 7,84)\n460 (% 14,35)\n179 (% 5,52)\n209 (% 6,52)\nBilbotik Barrika-Plentziara doan errepidean dago Berango. EuskoTrenek udalerria Bilborekin eta Mungiarekin lotzen duten zerbitzuak ditu, gehien erabilitako zerbitzua Bilbo-Plentzia Metroa da.\nBilboko metroaren 1. lineak Berango zeharkatzen du, eta udalerrian Berango izeneko geltokia du.\nBerangoko Tomas Abarrategi (Ahotsak proiekturako)\nEuskal hiztunen gaur egungo ehunekoa Euskal Herriko batez bestekotik gertu dago, %30. Herriko berezko euskalkia mendebaleko euskararen edo bizkaieraren aldaera da, sartaldekoa. Berangon bertso-eskola bat dago.\nMunarriko Landako Estazio Megalitikoa: Berango, Urduliz eta Sopelaren arteko mugan kokatua, hareharri eta lurrez eginiko lau tumulu biribil eta angeluan tinkaturiko hiru harlausa gorde dituen hiru trikuharri ditu. Hileta-monumentu hauek Kobre Arokoak dira.\nGuzmango Santo Domingo Eliza (XVIII. mendea): Santa Teresako Fray Marcosen lan hau antzinako San Laurentzi eliza nagusiaren gainean kokatzen da, azken honen hilobiak estaliz. XIX. mendearen amaieran berreraiki egin zen Basterraren aginduz. Eraikinari kutsu neomediebala eman zion, baina neorrenazentista ere plazara irekitako arkupean. Barnealdean aipagarria da marmolezko mausoleoa, Otxandategi anaien omenezko Mentxakaren lana. Halere, udalerriaren nortasun-ikurra dorrea da, mastaren tentsio bertikalarekin eta gurutzea sostengatzeko linterna zorrotzarekin.\nSanta Ana baseliza (XVIII. mendea): Arkupeak babesturiko aurrealde irekidun eraikin barrokoa. Landazabal anaiek eta Andres Alzagak eraiki zuten XVII. mendeko tenplu baten gainean.\nHilerria (1949): Haren fatxada tetrastilo dorikoak oso eroritako frontoi triangeluar batekin estalitako pantaila etzana dauka. Grekolatindar estilo zaharra gogorarazten duen multzo ikusgarria da, inguruko hainbat eraikinetan ohikoa dena.\nBentatxugoiko baserria: XVl mendeko baserri historikoa.\nGuzmango Santo Domingo eliza.\nHilerriaren atari nagusia.\nBerangoztar ospetsuak[aldatu | aldatu iturburu kodea]\nSimon de Otxandategi monumentua\nOtxandategiko Simon Pedro: elizako gaur egungo dorrearen eta udaletxearen arkitektoa.\nRicardo Otxoa: txirrindularia.\nJavier Otxoa: txirrindularia.\nMiren Dobaran: irakasle eta politikaria.\nXabier Izko de la Iglesia:ETAkide historikoa\n↑ «Abarrategi Goikoetxea, Tomas - Ahotsak.eus» ahotsak.eus (Noiz kontsultatua: 2018-12-11).\n↑ «Uribe Kostakoa - Ahotsak.eus» ahotsak.eus (Noiz kontsultatua: 2018-11-08).\n↑ «Berango - Ahotsak.eus» ahotsak.eus (Noiz kontsultatua: 2018-11-08).\nBerangoko euskarari buruzko artikulua ARGIA astekarian\nLiburuak: Euskal Herriko bidaia-gida/Herriz herri/Berango\nOrriaren azken aldaketa: 23 otsaila 2022, 11:55.


Saint-Nazaire-d'Aude - Wikipedia, entziklopedia askea.\nYves HELAINE (2014-2020)\n43° 14′ 39″ N, 2° 53′ 39″ E / 43.244166666667°N,2.8941666666667°E / 43.244166666667; 2.8941666666667Koordenatuak: 43° 14′ 39″ N, 2° 53′ 39″ E / 43.244166666667°N,2.8941666666667°E / 43.244166666667; 2.8941666666667\nSaint-Nazaire-d'Aude (frantsesez eta ofizialki: Saint-Nazaire-d'Aude) Okzitaniako udalerri bat da. Administratiboki Frantziako Aude departamenduan dago, Okzitania eskualdean. 2013an 1.925 biztanle zituen.\n2007an Saint-Nazaire-d'Aude udalerrian erroldatutako biztanleak 1.703 ziren. Familiak 672 ziren, horien artean 144 pertsona bakarrekoak ziren (56 bakarrik bizi ziren gizonak eta 88 bakarrik bizi ziren emakumeak), 216 seme-alabarik gabeko familiak ziren, 244 seme-alabak dituzten bikoteak ziren eta 68 seme-alabak dituzten guraso-bakarreko familiak ziren.\n2007an 813 etxebizitza zeuden, 675 familiaren etxebizitza nagusia ziren, 83 bigarren erresidentzia ziren eta 55 hutsik zeuden. 760 etxeak ziren eta 51 apartamentuak ziren. 675 etxebizitza nagusietatik 528 bere jabearen bizilekua ziren, 125 alokairuan okupaturik zeuden eta 22 doan lagata zeuden; 5 etxek gela bat zuten, 15 etxek bi zituzten, 83 etxek hiru zituzten, 245 etxek lau zituzten eta 327 etxek bost zituzten. 501 etxek euren parking plaza propioa zuten azpian. 320 etxetan ibilgailu bat zegoen eta 299 etxetan bat baino gehiago zituzten.\nSaint-Nazaire-d'Aude udalerriko biztanleria-piramidea 2009an .\n2007an lan egiteko adina zuten pertsonak 1.070 ziren, horien artean 755 aktiboak ziren eta 315 inaktiboak ziren. 755 pertsona aktiboetatik 664 lanean zeuden (384 gizon eta 280 emakume) eta 91 langabezian zeuden (36 gizon eta 55 emakume). 315 pertsona inaktiboetatik 112 erretiraturik zeuden, 81 ikasten zeuden eta 122 "bestelako inaktibo" gisa sailkaturik zeuden.\n2009an Saint-Nazaire-d'Aude udalerrian 659 unitate fiskal zeuden, 1.673 pertsonek osaturik. Pertsona bakoitzeko diru-sarrera fiskalaren mediana urteko 16.174 euro zen.\n2007an zeuden 68 komertzioetatik, 2 erauzte enpresak ziren, 2 janari enpresak ziren, 24 eraikuntza enpresak ziren, 12 ibilgailuen saltze eta konpontze enpresak ziren, 2 garraio enpresak ziren, 4 ostalaritza eta jatetxe enpresak ziren, 1 informazio eta komunikazio enpresa zen, 2 higiezinen enpresak ziren, 9 zerbitzu enpresak ziren, 9 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 28 zerbitzu publikoetatik, 1 posta bulegoa zen, 11 igeltseroak, 1 margolaria, 3 zurginak, 4 iturginak, 3 argiketariak, 1 eraikuntza enpresa, 1 ile apaindegia eta 3 jatetxeak.\n2000. urtean Saint-Nazaire-d'Aude udalerrian 46 nekazaritza-ustiategi zeuden, 255 hektarea erabiltzen.\n2009an lehen-hezkuntzako eskola bat zegoen. Saint-Nazaire-d'Aude udalerrian Bigarren Hezkuntzako ikastetxe bat zegoen 610 ikaslekin.\nRaissac-d'Aude (2,0 km)\nSaint-Marcel-sur-Aude (2,3 km)\nVentenac-en-Minervois (2,8 km)\nMarcorignan (3,1 km)\nNévian (3,6 km)\nWikimedia Commonsen badira fitxategi gehiago, gai hau dutenak: Saint-Nazaire-d'Aude\nOrriaren azken aldaketa: 17 uztaila 2016, 19:38.


Higiezinen Aholkularitza Estatu Batuetan\n1 - 1 of 1 zerrendan\nArgitaratzailea: David Morgan\nikuspegi Higiezinen Aholkularitza Argitaratutako 4 months ago\nHautatu kategoria batResidential homes Houses Apartments Flats Rooms Condos Townhouses Units Villas Cottages Homes Foreclosed HomesLand lots Residential Land Agricultural Land Industrial LandGarages and parking places Parking garagesCommercial Real Estate Office spaces Business Premises Buildings of free appointmentAll Others Real Estate All Others Real EstateBusiness Directory Financial Service Providers Moving Companies Home Improvement Contractors Home Inspection Services Construction Companies Cleaning Contractors Design Services Furniture Companies Insurance Services Photography ServicesReal Estate Agent Directory Real Estate Agents Real Estate Brokers Property Managers Real Estate Consultancy\nAmeriketako Estatu Batuak (AEB), Estatu Batuetan (AEB edo AEB) edo Amerika izenarekin ezagutzen direnak, 50 estatuk osatzen duten herrialdea da, barruti federal bat, bost lurralde autogobernatzaile garrantzitsu eta hainbat jabetza. 9,8 milioi kilometro koadroko 3,8 milioi kilometro koadrotan, munduko hirugarren edo laugarren herrialderik handiena da azalera osoaren arabera. Herrialde gehiena Ipar Amerika erdialdean dago Kanada eta Mexiko artean. 328 milioitik gorako biztanleen artean, AEB munduko hirugarren herrialde populatuena da (Txina eta India ondoren). Hiriburua Washington, DC da, eta hiri jendetsuena New York hiria da. Paleoindiarrek Siberiatik Ipar Amerikako kontinentera migratu zuten duela gutxienez 12.000 urte. Mendean hasi zen Europako kolonizazioa. Ameriketako Estatu Batuak Ekialdeko kostaldean ezarritako hamahiru kolonia britainiarrek sortu zuten. Britainia Handiaren eta kolonien arteko eztabaidek 1775 eta 1783 artean Amerikako Iraultza Gerra iraun zuten eta independentzia ekarri zuten. Estatu Batuek Ipar Amerikan zehar hedapen gogorra abiatu zuten XIX. Mendean zehar, pixkanaka lurralde berriak bereganatuz, bertako amerikarrak lekualdatuz eta estatu berriak onartuz - 1848 arte kontinentea zabalduz. Mendearen bigarren erdialdean, Amerikako Gerra Zibilak Estatu Batuetan esklabutza bertan behera utzi zuen. Espainiar-Amerikako Gerra eta Lehen Mundu Gerra berretsi zuten herrialdearen potentzia militar global gisa. AEBak Bigarren Mundu Gerratik atera ziren superpotentzia global gisa. Arma nuklearrak garatzen dituen lehen herrialdea izan zen eta gerran erabili zituen herrialde bakarra da. Gerra Hotzean, Estatu Batuak eta Sobietar Batasunak Espazio Lasterketan lehiatu ziren, 1969ko Apollo 11 misioarekin amaituta, gizakiak Ilargian lehorreratu zuen lehen espazio-hegaldia. Gerra Hotzaren amaiera eta Sobietar Batasunaren kolapsoa 1991n Estatu Batuek munduko superpotentzia bakarra bezala utzi zuten. Estatu Batuak errepublika federala eta demokrazia adierazgarria da. Nazio Batuen, Munduko Bankuaren, Nazioarteko Diru Funtsaren, Ameriketako Estatuen Erakundearen (OEA), NATOren eta nazioarteko beste erakunde batzuetako kide sortzailea da. Nazio Batuen Segurtasun Kontseiluko kide iraunkorra da. Oso garatutako herrialdea, Estatu Batuak munduko ekonomirik handiena da BPG nominalaren arabera, bigarren handiena botere erosketaren parekidetasunaren arabera, eta BPG globalaren laurdena gutxi gorabehera. Estatu Batuak munduko inportatzaile handiena eta ondasunen bigarren esportatzaile handiena da, balioaren arabera. Bere biztanleria munduko guztiaren% 4 bada ere, munduko aberastasun osoaren% 29,4 da, herrialde bakarrean kontzentratutako aberastasun globalen zatirik handiena. Diru sarreren eta aberastasunaren desberdintasunak gorabehera, Estatu Batuak oso altuak izaten jarraitzen du errendimendu sozioekonomikoa lortzeko neurriak, besteak beste: soldata, batez besteko errenta, mediana aberastasuna, giza garapena, BPG per capita eta langileen produktibitatea. Munduko botererik garrantzitsuena da, gastu militarraren munduko herena baino gehiago osatzen du eta nazioartean indar politiko, kultural eta zientifiko garrantzitsu bat da.\nHigiezinen aholkulari gisa fakturatzen dutenek, normalean, praktika hau antolatzen dute: karta-zerbitzuak eskaintzea erosleei eta saltzaileei ordubetez. Pakete-zerbitzuak bezeroen beharren araberako prezioen multzoetan sartu. Eskaintza osagarriak eskaini. ondasun fiskalen auziak, merkatuko balorazioak aseguruak eta bestelakoak


Gasteizko Berri Bide Eskaut Taldean ibili da Kuxku Xero - Euskalerriko Eskautak\npor baden · Publicada 6 mayo, 2020 · Actualizado 6 mayo, 2020\nKaixo guztioi! Nire misioarekin jarraitzen dut: eskaut taldeek euskara nola bultzatzen duten espiatzen. Badakizue euskara gure altxorra dela, mundu osoan guk bakarrik erabiltzen dugun hizkuntza eta gure kulturaren ardatza. Baina, jakingo duzuenez, euskara ez da gure kulturaren atal bakarra.\nEuskal kulturak hainbat elementu ditu: tradizioak, folklorea, mitologia… Eta hori guztia geurea da, zaindu behar dugun altxor handia. Gure kulturarik gabe, zerk bereiziko gintuke beste herri batzuengandik?\nDuela zenbait aste Tertangan egon nintzen Gasteizko Berri Bide Eskaut Taldearekin. Koronabirusa dela eta, ezin izan dizuet lehenago kontatu! Koskorrekin egin zuten euskal kulturaren inguruko asteburua. Goizean, herri kiroletan aritu ziren, gure arbasoengandik ikasi ditugun jarduerak, eta oso ondo pasatu genuen! Herri kirolen bitartez hainbat esaldi lortzen zituzten koskorrek, eta amaitzerakoan esaldi horiek euskal mitologiaren pertsonaiekin lotu behar zituzten. Gure herriaren kreentzia tradizionalak zirela ikasi zuten.\nGainera, asteburu osoan zehar euskaraz aritu ziren! Bai koskorrek, bai arduradunek. Zeharkako era batean landu zuten gure hizkuntza. Honela, zuzenean gure kultura euskararekin lotu zuten, gure herriak beti erabili duen hizkuntza gure herriko elementu tradizionalak ezagutzeko bide bat.


.mcX:VLkxcñlb ñlkv´ñlkh´ñldk´g ñlkgh´ñgklh´ñkl lñgkh\n2. Gaixotasun hau batez ere 45 urtetik gorako gizonetan ematen da. Pertsona hauek beren gorputzaren irudi okerra dute. Pisu egokia dutela uste dute, nahiz baskulak hori adierazi ez.\n3. ARRISKUAK • Anorexia bezain arriskutsua izan daiteke. Sortzen diren osasun arazoen ondorioz, heriotzera irits daitezke. Gaixotasun desberdinak jasateko arriskua dute; besteak beste: • Diabetesa • Hipertentsioa • Bihotzeko arazoak\n4. TRATAMENDUA • Terapia psikologikoa. • Dieta orekatua pisua jaisteko eta ondorioz arriskuak gutxitzeko.\n5. GEHIEGIZKO PISUA DUTEN PERTSONEI KALTE EGITEN DIE. • Gizendu nahi ez dutelako, dieta desberdinak egiten dituzte bat bestearen atzetik. • Zorionez ez diote jateari uzten, ez dute botaka nahita egiten eta ez dute botikarik erabiltzen. Baina beraien obsesioak gorputzean desoreka garrantzitsuak sortzen ditu.\n6. GAIXOTASUN HAU SUFRITZEN DUTEN PERTSONEN PERFILA HAU DA: ·Autoestima baxua. ·Exigentzia gutxi beraiengan. ·Harreman sozialetan arazoak. ·Arazo emozionalak. · Bere gaixotasuna ez onartzea. ·Dieta mota desberdinak ezagutu eta hauek betetzeko nahia. ·Elikagaiek dituzten kaloria kopuruarekiko kezka . ·Bere fisikoarekin ez dira gustora sentitzen. ·Nutrizioaren inguruan asko dakitela esan ohi dute osasun arazoengatik egiten dituztela hain bezte dieta justifikatzeko.\n7. Transtorno honen ondorioak: - Tirodearen glandularen funtzionamendu txarra. - Hipogluzemia - Liseriketa arazoak - Idorreria - …\n9. Gaixotasun hau da jateari uztean datza eta bakarrik alkoholaren kaloriekin bizi nahi izaten dute. 18-30 urte arteko pertsonetan ematen da.\n10. •Gainera alkoholaren gehiegizko kontsumoaz gain, sarritan asko jaten dute batera gero botaka egiteko. Horregatik anorexia, bulimia eta alkoholaren menpekotasunaren inguruko nahastea dela esan ohi da.\n11. SINTOMAK •Alkoholaren kontsumoa. •Golpez gehiegi jan. •Aurpegia puztu. •Bulimia eta anorexiaren ezaugarri espezifikoak. •Ilearen erorketa eta hortzetan arazoak. •Gorputzaren ahultasuna eta azalaren itxura txarra. •Agresibitatea eta sozialki itxi. •Konortea galdu.\n12. ONDORIOAK •Neuronen okertzea. •Kontzentratzeko zailtasuna. •Ikasteko gaitasuna galtzea. •Neurotransmisoreen lana aldatu. •Erabakiak hartzeko garaian arazoak. •Jarrera arriskutsua. •Organo garrantzitsuetan kalteak •Gaixotasun kronikoak. •Arazo gastro-intestinalak


FAO eta Libia elikagaien segurtasuna sustatzeko lanean ari dira | Consumer\nFAO eta Libia elikagaien segurtasuna sustatzeko lanean ari dira\nNekazaritzarako eta Elikadurarako Nazio Batuen Erakundeak (FAO) eta Libiako Gobernuak hainbat hitzarmen sinatu dituzte Saharako eta Sahelgo herrialdeetan nekazaritzako proiektuak egiteko, elikagaien segurtasuna sustatzeko.\nProiektuak 21 milioi dolar inguruko finantziazioa du, eta FAOren (PESA) Elikagaien Segurtasunerako Programa Bereziaren parte da. Hitzarmenek nekazaritzako ekoizpena hobetzen eta elikagaien segurtasuna sustatzen lagunduko dute Burkina Fason, Txaden, Malin, Sudan eta Nigerren. PESAren helburu nagusietako bat da elikadura egokia izatea eta nekazaritza-komunitate pobreei produktibitatea eta elikagaien ekoizpena handitzen laguntzea.\nSaharako eta Sahelgo Estatuen Erkidegoa osatzen duten bost herrialdeek jasoko dute hitzarmen honen onura (Burkina Faso, Mali, Sudan, Niger eta Txad). Halaber, Hazien garapena eta biderketa-sistemak izeneko bigarren akordioa onestea aurreikusi da, Estatuko elikagaien segurtasuna hobetzeko diseinatua.\nBigarren akordio horretan, hazien ekoizpen masiboa antolatu, sustatu eta zabalduko da. Hori guztia hazien legeriari, erregulazioari eta estandarrei buruzko politika garatzen laguntzea eta esparru horretan programa jasangarria lortzeko baldintzak eta gaitasunak sortzen laguntzea aurreikusten da.\nelikagaien segurtasuna fao libia-eu


Nola kudeatu etxean COVID-19ko itxialdiaren hondakinak, eskularruak eta maskarillak - Ekologistak Martxan - Euskal Herria\nNola kudeatu etxean COVID-19ko itxialdiaren hondakinak, eskularruak eta maskarillak 1\nOsasun Ministerioaren gomendioen arabera, gaixoaren hondakinak, baita gaixoaren erabili eta botatzeko materiala ere (eskularruak, zapiak, maskarak), birziklatzeko inolako bereizketarik egin gabe, plastikozko poltsa batean (1. poltsa) sartu eta gelan dagoen zabor-ontzi batean (hobe estalkia eta oinpeko irekiera duen batean) bota behar dira.\nPlastikozko poltsa (1. poltsa) behar bezala itxi ez ezik, bigarren zabor-poltsa batean (2. poltsa) ere sartu behar da. Hau gelaren irteeraren ondoan egin behar da. Horrez gain, zaintzaileak erabilitako eskularruak eta maskara 2. poltsan sartu behar dira, eta behar bezala itxi gelatik irten aurretik.\nHondakinak dituen 2. poltsa hau gainerako etxeko hondakinekin utziko da, hau da, gainerako frakzio-kuboari dagokion zabor-poltsa batean (3. poltsan). 3. poltsa ere behar bezala itxiko da.\nBerehala, eskuak ondo garbituko dira, urarekin eta xaboiarekin, gutxienez 40-60 segundoz.\n3. poltsa gainerakoen edukiontzian bakarrik utziko da. Erabat debekatuta dago bereizita dauden edukiontzietan (organikoa, ontziak, papera, beira edo ehunekoetan) uztea, ezta ingurunean ere.\nPositiborik ez duten edota berrogeialdian ez dauden familien kasuan, hondakinen bereizketa ohi bezala egingo da.\nHondakinak tratatzeko instalazioetara iristen den hondakin frakzioa ahalik eta gehien murrizteko, bilketa bereizia (papera/kartoia, beira, ontziak, organikoa badago) hobetzeko ahalegin handiagoa egitea komeni da, hau da, frakzio horiei dagozkien hondakinak baino ez uztea edukiontzi horietan.\nErosketak egiteko edo beste erabilera batzuetarako erabiltzen diren latexezko edo nitrilozko maskarak eta eskularruak ez dira ontziak, eta, ondorioz, ez dira edukiontzi horian bota behar.\nEta gogoraezazu: ez bota inoiz eskularrurik edo maskararik lurrera, bota itzazu dendek prestatutako ontzietan edo zure etxebizitzaren gainerako zatiko poltsan.\n← Martxoaren 14tik apirilaren 30era, hiriko airearen kutsadura %50 jaitsi da Euskal Herrian Zabortegiaren ondoan dagoen Jatako mendian obrak egiteagatik jarri du kexa bat Ekologistak Martxan taldeak →


K-Biziakerako laguntzak eskatzeko epea ireki da\nDatorren astelehenean irekiko da K-Biziak Enpresen Hiri Zentroan instalatzeko alokairurako diru-laguntzak eskatzeko epea. Ekimen hau Bidasoa bizirikek zuzentzen duen Garapen Ekonomikorako eta Enplegurako Hitzarmen Orokorraren bitartez abian jarri da. Laguntza hauek jasoko dituzten guneak Hondarribia kalearen beheko aldea, Pinudi, Serapio Mujika kalearen goiko aldea eta López de Becerra eta José Eguino kaleak dira.\n“Enpresen Hiri Zentro honen izena K-Biziak da, eta merkataritza jarduerarekin lotutako etorkizun profesionala nahi duten ekintzaileak kokatzen laguntzeko programa bat da. Merkataritzaren aldetik biziberritu behar duten hiriko guneetatik hasi gara, eta, nire ustez, potentzial handikoak dira— adierazi du Goizane Álvarez Bidasoa bizirikeko presidenteak. “Oinarri hauek egitea ez da zeregin erraza izan, eta diru-laguntza hauek artikulatzeko modua aldatuz joan da interesatuta zeuden ekintzaileek jakinarazten zizkiguten arazoen eta beste erakundeek eskaintzen zizkieten aukeren arabera”.\nLaguntza horren helburu nagusiena puntu horietan negozioen instalazioa sustatzea da, lehenengo 2 urteetan lokalak alokatzeko diru-laguntzen bitartez. Enpresa sortu berriak edo ireki berri diren establezimenduak izan ahal dira, eta artearekin, kulturarekin, birziklatzearekin, bigarren eskuko produktuekin, artisautzarekin, teknologiarekin, kirolarekin eta enpresen aholkularitzarekin lotutakoek izango dute lehentasuna.\nGaur egun arte lokaletako 13 jabeek proiektu horretan parte hartzeko interesa adierazi dute, eta lokal erabilgarrien poltsan parte hartzeko aukera zabalik dago oraindik ere. Oso epe laburrean bi enpresa instalatuko dira puntu horietan, eta bitartean, Bidasoa bizirikek lanean dihardu beren interesa adierazi duten beste ekintzaileekin.\nK-Biziaken kokatu nahi dituzten ekintzaileek eta sortu berriak diren establezimendu guztiek eskabide orria lortu ahal izango dute Udalaren web orriaren bitartez, eta HAZ bulegoan aurkeztu beharko dute. Eskabidea aurkezteko epea 2010eko abenduaren 30ean amaituko da.\nBestalde, Garapenerako Agentzia, une hauetan, lanean ari da beste diru-laguntza batzuk abian jartzeko. Enpresa proiektuen hasierako gastuak finantzatzeko laguntzak izango dira; besteak beste, eraketa gastuak, aholkularitza tekniko espezializatua edo patenteak, izenak, markak eta bestelakoak erregistratzeko gastuak sartzen dira.\nHoriekin batera, Eusko Jaurlaritza lanean ari da MEC Merkataritza-ekipamenduen modernizaziorako laguntza-programa berrargitaratzeko. Enpresa-ekimen hauek laguntza horietara gehitu ahal dira. Establezimenduak erreformatzeko eta modernizatzeko eta berriztapen informatikorako diru-laguntzak dira. Laguntzak %27rainokoak izan ahal dira erreformaren kasuan, eta %31rainokoak informatikarako; gehienez ere, 12.000 euro enpresako.


Abenduan hasiko dira Berriozarko lotunearen obra-lanak - Nafarroa - euskalerriairratia.eus\nAbenduan hasiko dira Berriozarko lotunearen obra-lanak\nEuskalerria Irratia 2021-11-24 16:42\niriza kontseilaria eta Raul Maiza Berriozarko alkatea abendu erdialdetik aurrera eraberrituko den gunean. Iturria: Nafarroako Gobernua\nLurralde Kohesiorako kontseilaritzak 1.214.342,27 euroan esleitu dizkio, Obras Especiales Edificación e Infrastructuras SAU enpresari.\nBerriozarko lotuneko obrak abenduaren erdialdean hasiko dira, 40.000 ibilgailu igarotzen diren eremuaern segurtasuna hobetzeko. Lurralde Kohesiorako Sailak, Herri Lan eta Azpiegituren Zuzendaritza Nagusiaren bitartez, Obras Especiales Edificación e Infraestructuras SAU enpresari esleitu dizkio lanak, 1.214.342,27 euroan (BEZa barne).\nAurreikusten dute semaforoz erregulatutako biribilgune bat egitea eta hirugarren errei batekin handitzea PA-30eko irteera, barruko mugimenduak errazteko eta edukiera handitzeko. Esku-hartzeak, gainera, ondoko Artiberri-Nuevo Artica biribilgunean semaforoa jartzea eta bi elkarguneen arteko tartea aldatzea aurreikusten du, baita Berriozarko biribilgunearen eta PA-34koaren arteko lotunea ere.\nBerriozarko korapiloa Nafarroako garrantzitsuenetakoa da trafikoari dagokionez, esan bezala egunean 40.000 ibilgailu baino gehiago erregistratzen baititu. Iruñerriko trafikoarentzako berebiziko garrantzia duten bi bideen elkargunea da: iparraldeko erronda (PA-30) eta Gipuzkoa etorbidea, Berriozarreko sarrera nagusia eta Iruñeko irteeretako bat. Gaur egun, zirkulazioaren kalitatean arazoak ditu, eta pilaketa handiak izaten dira puntako orduetan.


Ordainketak egin. Ordainagiriak kontsultatu edo-eta kopiak eskuratu\nOrdainagiriren eskura baduzu (zergak edo isunak), nahi izanez gero bertan azaltzen diren datuekin Eusko Jaurlaritzaren ORDAINKETA-PASABIDEA erabil dezakezu agiria ordaintzeko:\nORDAINKETA-PASABIDERA ZUZENEKO SARBIDEA\nIDENTIFIKAZIOA BEHAR DA\nEz baduzu ordainagiria, zure izenean daude tasak eta zergak kontsulta ditzakezu.\nUdal zergak, tasak eta arau-hausteagatik jarritako isunak ordaindu: Ibilgailuen gaineko zerga, Ondasun Higiezinen gaineko Zerga, Jarduera Ekonomikoen gaineko Zerga, uraren eta hondakinen tasak...\nOrdaindu den frogagiria: jatorrizkoa galdu denean, ordaindutako ordainagiriaren kopia.\nIkusi zerga egutegia.\nMerkatuak, higiezinen errenta eta kanona: hila amaitua dela, hurrengo hilaren 1etik 20ra, edo hurrengo egun balioduneraino, hartara urtarrileko kuotak otsailean jarriko dira kobratzeko, eta horrela hurrenez hurren.\nEtxez etxeko laguntza: hiru hilabete amaituak direla, hurrengo hilaren 1etik 20ra, edo hurrengo egun balioduneraino, hartara urtarrileko kuotak apirilean jarriko dira kobratzeko, eta horrela hurrenez hurren.\nHelbideraturiko ordainagiriak borondatez ordaintzeko epearen azken egunean kobratuko dira. Likidazioak: kuotaren ordainketa likidazioa jakinarazi eta biharamunetik kontatzen hasita hilabetean egin beharko da.\nEpe exekutiboa borondatezko epea amaitu eta biharamunean hasten da, eta ordaindu beharreko zenbatekoak errekargua izango du:\n1 - Premiamendu probidentziaren jakinarazpena baino lehen bada, %5eko errekargua.\n2 - Premiamendua jakinarazi eta hilabeteren buruan %15eko errekargua.\n3 - Premiamendu probidentzia jakinaraztetik hilabete igaro denean, errekargua %20koa izango da.\nPremiamendu probidentzia jakinarazi denetik hilabete igaro denean zorra ordaindu gabe, zordunaren ondasunak enbargatuko dira.\nOrdainagiriaren titularra edo ordezkaria, behar den baimenarekin.\nOrdainketak honako banketxeetan:\nKutxabank, Banco Sabadell, BBVA, Laboral Kutxa, Caja Rural Navarra,Caixabank eta Banco Santander\nZergaren, arau-hausteagatik jarritako isunaren edo/eta tasaren zenbatekoa.\nMartxoaren 8ko 2/2005 Gipuzkoako Lurrralde Historikoko Zergei buruzko Foru Arau Orokorra 59, 60 eta 61 art.\nZerga Ordenantzak 01\n38/2006 Foru Dekretua, abuztuaren 2koa, Gipuzkoako Lurralde Historikoko Zergabilketa Erregelamendua onartzen duena 25. art.tik-35. art.ra\nEskaria telefonoz edo telematikoki egiten bada, epea 48 ordukoa da. Telefonoz egiten bada, segurtasun arrazoiengatik, interesduna NAN, AIZ edo pasaporte, helbide eta izen-abizenekin identifikatu beharko da. Ziurtagiria udal erroldan jasotako helbidera bidali beharko da.\nZiurtagiria egiteko orduan interesdunari jakinaraziko zaio zer zor dituen ordaintzeko, eta era berean haiek ordaintzeko zein erraztasun dituen.\nBankuren batera joz gero, ordaindu beharreko ordainagiriarekin joan beharko da\nEntitatearen kutxazain automatikoan ere ordaindu ahal izango da. Ordaindu beharreko ordainagiria identifikatzeko haren barra-kodea pantailara hurbildu beharko da, eta jarraibideak segitu.\nHerritarren Arreta Zerbitzuan banku-txartel bidez bakarrik onartuko da ordaintzea.


Santos Gandia - Wikipedia, entziklopedia askea.\nDonostia, 1899ko azaroaren 1a\nMadril, 1975eko urriaren 28a (75 urte)\nSantos Gandia Lahidalga (Donostia, Gipuzkoa, 1899ko azaroaren 1a - Madril, Espainia, 1975eko urriaren 28a) gipuzkoar biolontxelo-jotzailea izan zen.\nDonostian eta Madrilen egin zituen Musikako ikasketak. Madrilgo ganbera-orkestraren sortzaileetako bat izan zen, eta Ganbera Hirukotea eratu zuen Nicanor Zabaleta harpa-jotzailearekin eta Manuel Garijo flauta-jotzailearekin batera. 1934. urtean, Trío Clásico Español delakoa eratu zuen Federico Senen biolinistarekin eta Quevedo pianistarekin batera.\nOrriaren azken aldaketa: 22 martxoa 2019, 19:51.


Iruñean, Eurofirms enpresaren aurkako ekintzak aurrera darraite\n"Eurofirms enpresarekin dugun gatatzak aurrera doa", esan du CNTk.\nMobilizazioen helburua afiliatua lanera itzultzea da\nJoan den astean, CNTk Eurofirms Iruñean duen bulegoaren aurrean pikete bat egin zuen, kaleratutako Pape langilea babesteko. Kidea bere lan eskubideak eskatzeagatik kaleratua izan da.\nJoan den abenduaren 12an, Pape, sindikatuan afiliatua dena, kaleratze gutun bat jaso zuen. Aniser Facility-ren zuzendaritzak lan-harremanari amaiera emateko erabakiaren berri ematen zion, enpresaren kudeaketako langileei errespetu falta erakusteagatik. Pape Aniser Facility-ri lotutako ETT Eurofirms bitartez kontratatuta zegoen. Aniser Facility enpresa Euroestampaciones SA enpresaren azpikontrata bat da.\n"Argi daukagu kaleratzearen benetako arrazoia, langile gisa dituen eskubideak erreklamatzea izan dela", azpimarratu du CNTk. Hori dela eta, informazio-dinamikarekin jarraitzen du, Iruñako Eurofirms egoitzaren aurrean (Monasterio de Iharte kalean) eta, joan den ostegunean, langileak berriz lanera bueltatzea eskatu zuten. Gainera, enpresak langileekiko duen harremana zein den auzokideei azaldu zitzaien.\nOstegunean, " sindikatuen mobilizazioa ikusi bezain laster bulegoak persianak itxi zituen", esan du erakunde anarkosindikalistak. "Lanera bueltatu arte, presio neurriak handitzen joango dira", azpimarratu du CNTk.


Toporren trazu ubel eta fantasiazkoena | Kultura | Berria\nToporren trazu ubel eta fantasiazkoena\nRoland Topor artistaren 51 grabatu biltzen dituen erakusketa zabaldu dute Donostiako Kutxa Kultur Plazan, Beldurrezko Asteari lotuta\nJeux de tables (I-VI) (1993) obra, Kutxa Kultur Plazako erakusketan, Donostian. JON URBE / FOKU Tamaina handiagoan ikusi\nLa Codorniz Espainiako aldizkari umoretsuaren arduradunak behin esan zuen Roland Toporrek ez zuela umore beltza egiten, umore ubeldua baizik; ukabilkada bat jaso ostean geratzen den aurpegi bat halakoa. «Definizio ederra iruditzen zait», abiapuntuko aitorpena Asier Mensurok, Toporren lanaren zale eta bildumagileak. «Halakoa da, hain zuzen, haren grabatu famatuenetako bat, Opus aldizkariaren azala izan zena: aurpegi bat ukabilkada batekin». Ez du irudi hori bere bilduman, baina baditu beste hamaika, grabatuak eta Toporrek zinemarako egin zituen kartelak batez ere, eta Mensuroren bilduma horretatik hartutako 51 lan jarri dituzte ikusgai Donostiako Kutxa Kultur Plazan, Roland Topor-en Fantasiazko artea erakusketan. Izenari zor, Fantasiazko eta Beldurrezko Zinemaren Astearekin elkarlanean ondu dute, eta abenduaren 8ra bitartean izango da zabalik.\nArtista multidiziplinarra izan zen Topor (Paris, 1938 Paris, 1997). Zinemagintza, literatura, operako zuzendaritza artistikoa eta ilustrazioa landu zituen batik bat, eta guztietan agertutako giro surrealistak eta umore beltzak, ubelak, bereizi zuen haren obra. Ibilbidea marrazkilari gisa hasi zuen, 1950eko hamarkadaren amaierako frantziar argitalpen satirikoetan. Andre Bretonekin eta garai hartako autore surrealistekin harremana izan zuen garai hartan, baina apurka distantzia hartu, eta surrealismoa dibertsioarekin uztartuko zuen talde bat sortu zuen 1962an: Paniko taldea. Fernando Arrabal, Alejandro Jodorowski, Jacques Sternberg eta Oliver O. Olivier izan zituen taldekide, eta, Mensuroren hitzetan —berak egin ditu komisario lanak erakusketan—, Donostian bildutako irudi guztiek jasotzen dute «pan espiritua», kulturak eta jakintza orok «izaera jaizale bat» izan behar dutela dioena.\nGarai bertsuan eman zuten lehen jauzia Todorren izenak eta obrak, 68ko maiatzaren bueltan: besteak beste, ikasleen aldizkarietan marrazkiak argitaratzen hasi zenean. «Hortik dator bera», azpimarra Mensurok. «Undergroundetik, probokaziotik... Nazioarteko itzala duen artista batez ari gara hizketan, baina, halere, ospeak eztitu ez zuen artista bat da bera; amiñi bat ere ez zen aldatu ospearekin. Ez da mozten. Eta artisten %99, arrakasta lortzen dutenean, merkatura moldatzen dira».\n1968koa da, hain justu, Kutxa Kultur Plazako erakusketan bildu duten piezetan zaharrena, Les passions moyennes izenpetutako litografia. Gizonezko bat eta andrazko bat ageri dira; andrazkoa, zepilo bat eskuin eskuan, gizonaren bizkarraldetik pasatzen, eta pasatu ahala haren bizkarra ezabatuko balu bezala; ezabatutakoa, hauts mendi bihurtzeko lurgainean. Gisako irudiak dira inguruan ikus daitezkeenak ere; denek dute elementu fantastikoren bat: soineko baten azpitik arrastaka doan hilotz itxurako izakia; gizon txiki batek emakume baten pubiseko ileei putz egin eta aireratzen dituen eszena; heriotzaren igitaiarekin doan emakumearen irudia, bizkarrez, alboan gorputz atal solteak airean daudela... Serie askotako irudiak dira, gehienak 1970eko hamarkadatik 1990ekora bitartekoak.\nFantasiaren unibertsoaren barruan, ildo erotiko nabarmen batek ere batzen ditu Toporren lanak. Emakume gorputz biluziak ageri dira askotan. Horien artean, mitologia grekoko bederatzi musetan oinarritutako seriea azpimarratu du Mensurok. Bederatzi irudi dira denera, bat musa bakoitzeko. Horietatik sei ditu bere bilduman komisarioak, eta seiak daude erakusketan. «Zerbait oso toporianoa dute: haragiaren deformazio, eraso eta suntsiketa erabatekoa, minaren eta heriotzaren metafora gisara erabiltzen duena».\nErakusketan arreta jarri behar zaion beste puntu bat izenburuena da, Mensurorentzat. «Esaterako, grabatu batzuetan andre batzuk ageri diren mahai batean, gizon bat ageri da mahaipetik, belaunek begiak dituzte... Eta izenburua da: Jeux de tables, mahai jokoak. Horrekin asko jokatzen du artistak».\nToporrek darabilen umorea «lezio» bat iruditzen zaio komisarioari, artistaren «handitasunaren» zutabe nagusietako bat. «Esan ezin den lekuraino nago hain erraz sumintzen den jendeaz. Guztiaz barre egiteko gauza baldin bagara, norbere buruarengandik hasita, umorea askatasun hutsa da». Haren arabera, hala erakutsi zuen Toporrek marrazkigintzan eta landu zituen beste kultur esparruetan ere. Literatur lanetan, 1964ko Le Locatarie Chimérique eleberria ekarri du gogora, garaian bestseller bihurtu zena eta Roman Polanskik aurrerago zinemara eramana zuena. Eta zinema aipatuta, Federico Felliniren esan bat ere aipatu du Mensurok, berak ere berresteko: «Fellinik esaten zuen Topor zela XIX. mendetik zetozen ilustratzaile handien azken ordezkaria, unibertso propio koherente eta bakarra zuena. Horregatik eskatu zizkion, esaterako, Casanova filmerako hainbat eszena berari». Umorearen, heriotzaren eta «oinarri-oinarrizko ideien» inguruan ardazten den unibertso bat, Mensuroren iritziz.\nZuzeneko irrati saioa, 31n\nKutxa Kultur Plazak eta Fantasiazko eta Beldurrezko Zinemaren Asteak lankidetzan antolatzen duten laugarren erakusketa da Toporrena. 30. urtemuga du aurten zinema jaialdiak, eta, elkarlana «indartzeko» asmoz, beste ekitaldi bat ere gertatu dute batera aurten: La Hora Canibal irratsaio berezia grabatuko dute Kutxa kultur Plazan, hilaren 31n, eguerdian. Borja Crespok zuzenduko du zuzeneko saioa.


Irekia Eusko Jaurlaritza - Gobierno Vasco :: Ibilgailuak nahitaezko azterketa teknikora aurkezteko epeak, alarma-egoerak ezarritako luzapenen arabera\nIbilgailuak nahitaezko azterketa teknikora…\n1. IAT ZIURTAGIRIEN LUZAPENA\nIbilgailuen azterketa teknikoaren ziurtagirien balioa, alarma-egoerak irauten duen bitartean amaitzen bada, SND/325/2020 Aginduaren bidez luzatu zen. Luzapen hori, agindu horren arabera, 30 egun naturalekoa zen alarma-egoera amaitu zenetik, eta, ondoren, SND/413/2020 Aginduak luzatu zuen, epe hauekin:\nBerezko ikuskapenaren data\nLuzapen-epea (egun naturalak)\n1. astea: martxoaren 14tik 20ra.\n30 egun gehi 15 egun.\n2. astea: martxoaren 21tik 27ra.\n30 egun gehi 15 eguneko 2 aldi.\n3. astea: martxoaren 28tik apirilaren 3ra.\n30 egun gehi 15 eguneko 3 aldi.\n30 egun gehi 15 eguneko n aldi.\nGauzak horrela, eta adibide gisa soilik, alarma-egoera 2020ko ekainaren 21ean amaituz gero, honako epe-taula hau izango genuke:\nLuzapen egun naturalak\nIkuskapena egiteko epea (*Alarma-egoera 2020ko ekainaren 21ean amaituko balitz)\nA adibidea: ibilgailu bati 2020ko maiatzaren 6an iraungiko balitzaio ikuskapen-ziurtagiria, ikuskapen-ziurtagiri horren balioa 150 egun naturalez luzatuko da alarma-egoera amaitzen denetik. Adibide horri jarraituz, eta alarma-egoera 2020ko ekainaren 21ean amaitzen bada, urte bereko azaroaren 18ra arteko epea izango du ibilgailuak azterketa egiteko.\nAlarma-egoeran ikuskapena iraungita duten ibilgailu-mota guztiei aplikatzen zaie aipatutako arau hori, nekazaritzako ibilgailuei izan ezik, horien IATaren balioa 2020ko azaroaren 10era arte luzatuko baita.\n2. HURRENGO IKUSKAPENERAKO EPEA\nZiurtagiriak automatikoki luzatu zaizkien ibilgailuen aldizkako azterketa teknikoak egin ondoren, IAT txartelean agertzen den balio-data hartuko da erreferentziatzat, eta ez da zenbatuko, inola ere, alarma-egoeraren deklarazioaren eta ondorengo luzapenen ondorioz emandako ziurtagirien luzapena.\nLehen aipatutako adibidearen kasuan, ibilgailuak urteko azterketa azaroaren 17an egiten badu, eta urtebeteko aldizkakotasuna badu, hurrengo azterketa 2021eko maiatzaren 6an egingo da, eta ez 2021eko azaroaren 17an.\n3. BIGARREN IKUSKAPENA\nAlarma-egoeraren adierazpenarekin Lehen ikuskapenean antzemandako akatsak konpontzeko bi hilabeteko epea bertan behera geratu zen, baina 2020ko ekainaren 4tik aurrera berriro hasi da. Etendura horren eta, beraz, epea berriz hastearen ondorioz, martxoaren 14tik ekainaren 4ra arte ez da igaro bigarren azterketa egiteko epea.\nB adibidea: 2020ko martxoaren 1ean azterketa batean emaitza negatiboa lortu duen ibilgailu batek hasiera batean maiatzaren 1era arte zeukan akatsak konpontzeko eta bigarren azterketa egiteko. Epeak eten eta berriz hastearen ondorioz, ibilgailuak bigarren azterketa egin dezake uztailaren 22ra arte.\nC adibidea: 2020ko maiatzaren 10ean azterketa batean emaitza negatiboa lortu duen ibilgailu batek hasiera batean uztailaren 10era arte zeukan akatsak konpontzeko eta bigarren azterketa egiteko. Epeak eten eta berriz hastearen ondorioz, ibilgailuak bigarren azterketa egin dezake abuztuaren 4a arte.\n4. IAT GUNEETAKO NAHITAEZKO SEGURASUN- ETA HIGIENE-BALDINTZAK\nNahitaezko segurtasun- eta higiene-baldintzak zaintze aldera, gogorarazi honako jarraibide hauek bete behar direla:\n- Sudurra eta ahoa estaltzen dituzten maskarak erabiltzea estazioan igarotako denbora guztian.\n- Azterketa hasten denetik, ezingo da ibilgailutik irten. Ikuskatzaileekiko interakzioa erraztuko da leihatilen bidez.\n- M2 eta M3 motako ibilgailuak: lineatik igaro aurretik, ibilgailuen barnealdea garbitu eta desinfektatzeko erantzukizunpeko adierazpena aurkeztea.\n- Geltokiko bulegoen barruan, 2 metroko segurtasun-distantzia errespetatu beharko da, baita lokalaren gehieneko edukiera ere.\n- Ahal dela, txartelarekin edo gailuen arteko kontaktu fisikorik ez dakarten beste baliabide batzuekin ordaintzea, ahal den neurrian eskudirua erabiltzea saihestuz.\n- Dokumentazioa garbiketa-baldintza egokietan entregatzea.\n- Ateen eta portoien aseguruak irekita egongo dira, ikuskapena errazteko.


Federatuen txapelketei berrekingo die Gipuzkoako Euskal Pilota Federazioak hilaren 24an - Debagoiena - Goiena.eus\nFederatuen txapelketei berrekingo die Gipuzkoako Euskal Pilota Federazioak hilaren 24an\nJone Olabarria 2021-01-12 19:29\nUrtarrilaren 24ko jardunaldian itzuliko dira bertan behera geratu ziren hainbat txapelketa, kadete eta nagusien mailen artekoak. Txapelketetarako baimena dagoen arren, Pilota Federaziotik gogorarazi dute ikusleak kirol-ekitaldietara joatea debekatuta dagoela oraindik ere.\nEuskal Herriko Agintaritzaren Aldizkarian gaur argitaratutakoaren arabera, “lehiaketa profesionalean eta federatuan murgilduta dauden taldeen entrenamenduak eta kirol-lehiaketak egin ahal izango dira”. Argitalpen hori oinarri hartuta erabaki du Gipuzkoako Euskal Pilota Federazioak kadete eta nagusi mailen arteko txapelketak martxan jartzea.\nHala, urtarrilaren 24tik aurrera, jarraian zehaztutako txapelketekin jarraituko dute: Ezker Hormako Kluben Arteko Gipuzkoako Txapelketa, Trinketeko Kluben Arteko Gipuzkoako Txapelketa, Joko Garbiko Gipuzkoako Txapelketa eta Eskuz banaka lau terdiko Gipuzkoako Txapelketa. Era berean, larruzko paletako finalerdiak eta finalak jokatuko dituzte jardunaldi horretan bertan.


Kutxabankeko Administrazio Kontseiluaren osaera baztertzailea, berri txarra Euskal Herriaren geroarentzat | LAB SINDIKATUA\nZerbitzu Pribatuak Aurrezki Kutxak Kutxabankeko Administrazio Kontseiluaren osaera baztertzailea, berri txarra Euskal Herriaren geroarentzat\nKutxabankeko Administrazio Kontseiluaren osaera baztertzailea, berri txarra Euskal Herriaren geroarentzat\nKutxabankeko Administrazio Kontseiluaren osaera, bezeroen eta jendartearen sektore garrantzitsu baten ordezkarien bazterketarekin, gehiengoa hainbat euskal lurraldetan, eta hitzarmen espainol baten apustuaren alde bere zuzendaritzak egindako hausnarketa eta urratsak, berri txarrak dira Euskal Herriaren geroarentzat. Atzerapauso garbia dira agertoki politiko berrian, itxura baten, sentsibilitate batzuk bultzatu nahi ez duten agertokian.\nAzken Lan Erreformak kartak agerian utzi ditu. LABetik eta herri honetako beste eragile politiko eta sindikal batzuen aldetik, funtsezkoa eta estrategikoa den kontua azpimarratu dugu: Europan aldarrikatzen dugun lan harremanetarako espazioa propioa da, euskal herritarra. Gure jarduera-eremua Euskal Herria da eta ondorioz, agertokia naturala soilik izan daiteke.\nEz soilik kontu hau gure burujabetza proiektuaren parte delako, hauxe delako finantza-krisi honen erdian arnasa hartzeko aukera bakarra, zeinaren ondorioak osoki erortzen diren langileriaren bizkarretan. Euskal Herria da gure erreferentzia, gure esparrua eta gure borroka sindikal, sozial eta politikoaren agertokia.\nKutxabankeko zuzendaritzak modu beligerantean egin zion kontra Lan Harremanetarako Euskal Esparruari, zuzendaritzako bazkideetako batek, EAJk, modu sistematikoan esandakoak esan arren. Azken Lan Erreforma eta PPren ibilbide politikoa, Kutxabankeko kontseilu baztertzaile eta zilegitasunik gabearen parte den indarra, modu nabarmenean da enpresari, kapital eta proiektu nazional espainol autoritario eta antidemokratikoaren aldekoa.\nEAJrena, aldiz, kontraesankorra da itxuraz. Alderdiak askotan errepikatu du, hauteskundeetan zein hauetatik kanpo, euskal esparruaren aldeko apustua; bien bitartean, Kutxabankeko Kontseiluan dituen ordezkariak, bereziki Mario Fernandez presidentea, ateak ireki dizkio marko espainolari. Eta bertan gotortu da. Alderdi honek parlamentu espainiarrean duen eledunak bere kideen antzeko adierazpenak laburbildu ditu: “EAJk ez du onartuko hitzarmen estatalak euskal herritarren gainean jartzerik”. Eta errealitatea agertokiak zehazten duenez, nabarmena da hainbat buruzagi jeltzalek euskal esparruaren alde esandakoak kez betetako diskurtso hutsaren zati besterik ez dira. Funtsik gabeak.\nErakustalde argiena ofiziala da, Kutxabaneko Kontseiluarena. Espainiaren aldeko apustua laneko esparru bezala, eta iragarri dutenarengatik, ekonomikoa. EAJ eta PPk kudeatutako proiektua zenbait baldintzarekin. Hauek salatu beharrean gaude. Egoera honetan, EAJren jarrera oso larria da, zalantzarik gabe herri honetako gehiengo sindikal eta politikoa kontra duela eta Europako sektorerik atzerakoienekin elkartuta.\nLABetik berriro esan nahi dugu, Euskal Herria osatzen dugun gizon eta emakume bezala, soilik gure espazio sindikalaren defentsak bermatzen digula independentzia laboral eta ekonomikoa. Geure geroaren jabe izan nahi badugu, lehen geltokietako bat, zalantzarik gabe, euskal esparruaren defentsa da. Ez soilik hitzekin baizik eta hauek berretsiko dituzten ekintzekin. Eta horregatik, euskal esparrua babestuko duen kontsulta horren alde lanean jarraituko dugu.\nEuskal Herrian, 2012ko otsailaren 20an


Noticias de Aurrekontua - Deia\nDeia.eus | Bilbao\t2021-10-05\tBilboko Udalak ezagutzera eman ditu gaur goizean, urriak 5, datorren ekitaldiko aurrekontuan sartzeko aukeratutako herritarren 14 proiektuak. Guztira bi milioi euro bideratuko ditu Udalak ideia horiek aurrera eraman ahal izateko. Bozketa-aldian, irailaren 16tik 26ra bitartean, 18.064\n21 milioi euroko aurrekontua izango du aurtengoan Gernika-Lumok\nImanol Fradua / Gernika-Lumo\t2021-07-05\tKultur eta kirol partidak izango dira nabarmenenak, 3 milioi euro eta 1,8 milioi eurorekin\nI. Ugarte/ Basauri 2021-06-12\tBasauritarrek proiektu zehatzak proposatu ahal izango dituzte eta ondoren, lehentasunezkoenak direnak bozkatu\nBilbotarrek 2022ko aurrekontuen erabakian parte hartu ahal izango dute\nDeia.eus\t2021-05-12\tBILBO. Bilbotarrek aukeratu ahal izango dituzte lehen aldiz 2022ko Parte-hartze bidezko Aurrekontuaren programarako egindako proposamenak. Udal sailak arduratuko dira herritarrentzat interes orokor handiena duten ideien lehen hautaketa egiteaz eta ideia horien bideragarritasun\nDeia.eus\t2021-02-23\tGETXO. Getxoko herritarrek 2020ko aurrekontuetan parte hartu ahal izango dute haste honetatik aurrera. Udalak prozesu parte-hartzaileen lehenengo faseari hasiera emango dio ostegun honetan, otsailak 26, eta martxoaren 24ra arte egongo da zabalik. 2017tik finkatuta dagoen prozesu honi esker,\nDeia.eus\t2021-02-19\tBARAKALDO. Barakaldoko Udalak 113,8 milioi euroko aurrekontua izango du aurten, koronabirusaren pandemiak sortutako kalteak konpontzeko. Barakaldoko alkate Amaia del Campok eta Ogasuneko zinegotzi Danel Solak udalerriko aurrekontua aurkeztu egin dute ostiral honetan. Horrela, bada,\n143.000 euroko inbertsioa\nBizkaia Zubiaren plazako komun publikoak berrituko ditu Getxok\nDeia.eus\t2021-01-22\tGETXO. Getxoko Udalak 143.000 euroko aurrekontua bideratuko du Bizkaia Zubiaren plazako komun publikoak berritzeko lanak egiteko. Lan horiek hamar astetan bukatzea aurreikusita dago. Ekipamendu berrituak hiru komun izango ditu: bat aniztasun funtzionala duten pertsonentzat, beste bat\n585,5 milioi euroko aurrekontua onartu du Bilboko Udalak\nDeia.eus\t2020-12-31\tBILBO. Gaur goizean, abenduak 31, 585,5 milioi euroko aurrekontua onartu egin du Bilboko Udalak 2021erako, Aurrekontuen Ezohiko Osoko Bilkuran. Aurrekontu hori bihar bertan jarriko da indarrean, urte berriaren hasierarekin batean, eta iaz baino 9,2 milioi gehiago izango ditu, hau da, historiako\nImanol Fradua\t2020-12-26\tInbertsioetarako partida 0,4%koa izango da 2021ean, 20.500 eurokoa soilik\nGizarte laguntzen esparrua indartuko du Lekeitiok 2021ean\nI. Fradua / Lekeitio\t2020-12-24\tUdalak orotara 7,8 milioi euro izango ditu datorren urtean, "aurtengoan baino %8 gutxiago", diotenez\nDeia.eus\t2020-12-03\tBILBO. Koronabirusaren krisialdiak ostalaritzaren sektorean eragindako kalte ekonomikoen ondorioz, Bilboko Udalak 3.255.000 euroko aurrekontua emango du sektoreari bideratutako laguntzetarako. Diru hori #BilbaoAurrera2020 Planaren 15 milioiko inbertsioari gehituko zaio. Bilboko Udala osatzen duten\nDeia.eus\t2020-12-01\tBILBO. Asteartean goizean ospatutako ezohiko udalbatzarran, Bilboko Udalak onartu egin du 2021erako aurrekontuen proiektua. Koronabirusaren pandemiak eragindako beharrek eragin handia izan dute kontuetan. Oraingo honetan 585,5 milioi eurokoa izango da aurrekontua, 2020an baino 9,2 milioi euro\nI. Fradua / Lekeitio\t2020-11-25\tGaldetegia bat zabaldu berri dute, herritarrek emandako erantzunetatik "lehentasunak identifikatu ahal izateko"\nDeia.eus\t2020-08-25\tDONOSTIA. Donostiako Udalak 372.805 euro bideratuko ditu Miramongo poligonoko eta Ibaetako Pilotegi bideko galtzadako zoladurak konpontzeko. Proiektu horiek Excavaciones y Transportes Orsa SL enpresak egingo ditu. Miramongo proiektuari dagokionez, hainbat zatitan egingo da, oso hondatuta\nDeia.eus\t2020-07-10\tSESTAO. Sestaoko Udalak 223.000 euroko aurrekontua bideratuko du herriko ikastetxe publikoetan burutuko dituen hamabi aktuazioetarako. Albiz Ikastetxe Publikoan, lehenengo -1 solairuan 24 ate eta gimnasioko leihoak ordezkatuko dira, egoera kaxkarrean egonik euria den egunetan ura\nBi hilabetez luzatuko dira\nBihar hasiko dira berriro Errondo mendi-hegalaren egonkortzerako lanak\nDeia.eus\t2020-06-30\tDONOSTIA. Martxoaren 14an koronabirusa dela eta ezarritako alarma estatuak egiten ari ziren obrak gelditzera behartu zuen. Orain, pixkanaka-pixkanaka normaltasunera itzultzen ari gara, eta bertan behera geratu ziren lan horiek berregiten hasi dira. Bihar, uztailak 1, Errondo gainaren hegala\nLos Chopos parkea konponduko da\n1.654.000 euro bideratuko ditu Getxok Satistegi inguruko obrak egitera\nDeia.eus\t2020-06-29\tGETXO. Getxoko Udalak 1.654.000 euro bideratuko ditu Satistegi ingurua eta Los Chopos parkea konpontzeko egingo diren obretara. Lanak abuztuan hasiko direla aurreikusten da, eta urtebete iraungo dute. Proiektua, horma mikropilotatuaren sistema bidez garatuko da, Satistegiko bidean, eta


Alokairuko miniespazioak | Consumer\nMinitrasteroek eta minibiltegiek ohiko lokal batek baino erosoago eta merkeago konpontzen dituzte arazo batzuk\narabera: Asteartea, 2008ko ekainaren 17a\n"Non sartzen dut hau guztia? Leku gehiago izango balu…" Zenbat aldiz ahoskatuko zituzten hitz horiek, etxean objektuak pilatu ahala etxea txiki geratzen dela ikustean. Etxebizitzen tamaina ia beti txikia denez, eta gaur egungo gizartean era guztietako gauzak pilatzeko joera dagoenez, batzuetan traba egiten duten baina alde batera utzi ezin diren edo nahi ez diren tresnek gainezka egiten dute. Etxea edo lantokia deskongestionatuko duen aparteko espazio bat behar den kasu horietarako, miniespazioak alokatzeko aukera nabarmentzen da: minitrasteroak eta minibiltegiak, espazio faltaren arazoak modu erosoan eta ohiko lokal batek baino merkeago konpontzen dituztenak.\nZer da self storage delakoa?\n"Self storage" delakoa, "auto-biltegiratze" gisa itzul daitekeena, minibiltegi eta minitrastero pribatuen alokairu-zerbitzua eskaintzen duen industria da. Zerbitzu horren erabiltzaileek, enpresa, profesional edo partikularrek, erabilera librea dute, segurtasun- eta erosotasun-plus batekin. Unibertsitatea amaitu ondoren etxera itzultzen den semearen apunteak gordetzeko metro karratu bat, gehienez ere 200 metro koadrora, enpresa bateko "stock" produktuetan. Eskaintza askotarikoa eta malgua da. Miniespazio horiek, oro har, azalera handietan kokatzen dira, eta panelez banatutako moduluak dituzte, espazioak tamainaren eta formaren arabera egokitzeko aukera ematen dutenak.\n"Self storage"-aren industria, Estatu Batuetan oso finkatua, eta handik dator (Bigarren Mundu Gerraren ondoren jaio zen herrialde horretan, eta gaur egun biztanleko metro karratu bat baino gehiagoko eskaintza du), baina ez zen Europan sartu 80ko hamarkadaren bukaera arte (Erresuma Batuan). Espainian sortu berria da, duela hamarkada bat baino gutxiago hasi baitzen, mende berria hasita, eta zabaltzen ari da. Zerbitzu hori indartsu hasi zen Madrilen, Bartzelonan eta inguruetan, baina oraindik ez da oso ezaguna Espainiako hiri txikiagoetan. Horietako batzuetan, izan ere, oraindik ez da ezagutzen.\n"Self storage"-aren sektoreak era guztietako bezeroak ditu, enpresak, profesional autonomoak edo partikularrak izan. Espainiako eskaera orokorra hiru erabiltzaile-talde horien artean banatuta dago, nahiz eta partikularrek etorkizunean hazkundea izango dutela espero den. Horien artean, Joseph Collin-ek, Espainiako Self Storage (AESS) Elkarteko lehendakariak, Espainiako sektorearen %70 inguru biltzen du (30 operadore kide inguru ditu, eta 60 zentro inguru Espainiako geografian daude banatuta).\nEspazio horien erabilera erabiltzen duenaren araberakoa da. Familia bati edo partikular bati, espazio txiki horietako batek bere etxean lekua askatzeko balio diezaioke; leku erantsi txiki bat, trasteleku gisa erabiltzen dena, edo unean uneko irtenbide bat, altzariak eta beste gauza batzuk gordetzeko, etxe-aldaketa edo berritze bat egiten den bitartean. Sasoitik kanpo arropa edo bestelako materiala (eskiak, surfeko taulak, golfeko materiala, etab.) biltzeko edo atzerrira bidaiatzen denean gauzak gordetzeko ere erabiltzen dira.\nAutonomoek miniespazioak erabiltzen dituzte materialak eta makineria gordetzeko, lapurreten edo bestelako ezbeharren beldurrik gabe.\nEnpresentzat biltegi tradizionalen alternatiba bat da, garestiagoa eta epe luzeko kontratuduna. Gainera, erraz iristeko modukoak dira, eta zamalanetarako malgukiak, kargagailuak, paletak… dituzte. Ohikoa da, halaber, publizitate-materiala, artxiboak, stockean dagoen materiala edo Gabonak, otarrak edo langileentzako bestelako opariak gordetzea.\nMiniespazioak ere nolabaiteko ospea izaten hasten dira lantoki finkorik ez duten profesional autonomo askoren artean. Tresnak eta makineria gordetzeko erabiltzen dituzte, batzuetan balio handikoak, lapurreten edo bestelako ezbehar desatseginen beldurrik gabe.\nHorrelako espazioen abantailetako bat da, hain zuzen, objektuak seguru eta ondo bildurik daudela ziurtatzea. Modulu edo gela horiek hartzen dituzten esparruek segurtasun sistema modernoak dituzte. Kameren bidez zainduta daudenez, lapurreten aurkako bermea dira, eta, beraz, oso aukera erakargarria da langile autonomo edo makineria gorde behar duten enpresentzat.\nModulu edo espazio bakoitzak banakako alarma bat du, automatikoki deskonektatzen dena erabiltzailea bere txartel pertsonalizatuaren bidez esparrura sartzen denean. Bestalde, alokairu-kontratuan oinarrizko aseguru bat ere sartzen da, gerta daitezkeen kalteak (ur-ihesa, sutea…) estaltzen dituena. Estalduraren mugak enpresa bakoitzaren araberakoak dira. Oinarrizko estaldura hori handitu egin daiteke, kostu gehigarriarekin, kontratatzailearen beharren arabera, eta hori ohikoa da pieza delikatuak edo balio handikoak gordetzen badira, hala nola koadroak.\nJoan hurrengo orrira: Objektu debekatuak »\nalokairu espazioak material-eu selfstorage trasteleku


Euskal Herriko inauterietako pertsonaiak biltzen dituen erakusketa dago ikusgai Elorrion — dantzan.eus\nHemen zaude: Hasiera › Hemeroteka › Euskal Herriko inauterietako pertsonaiak biltzen dituen erakusketa dago ikusgai Elorrion\nZanpanzarra, Miel Otxin, Ziripot, Kotilungorri edo Lamia Elorrion daude egun hauetan, Iturri Kultur Etxeak Euskal Herriko zenbait herritan ospatzen diren inauterietako pertsonaiak biltzen dituen erakusketa antolatu baitu. ‘Herri ihauteriak’ deituriko erakusketak, 18 pertsonaia eta bakoitzari buruzko azalpenak aurkezten ditu.\nIruñeko San Juan Xar kultur elkarteak prestatutako erakusketak “Euskal Herriko ihauteri garrantzitsuenen errepasoa da”, egileen esanetan. Erakusketa osatzen duten piezak jatorrizko pertsonaien kopia dira eta erakusketan dagoen usaina eta musika egokiak “ohitura zaharrak ulertu eta bere garrantzia miretsiko dute”, antolatzaileen esanetan.\nErakusketa honetan azaltzen diren pertsonaiak bost ataletan banatzen dira. 18 pertsonaietatik sei Iruñeko Donibane auzoko karnabaletan agertzen dira: ‘Zezengorri’, ‘Ahari’, ‘Basurde’, ‘Gaueko’, ‘Zaldia’ eta ‘Lamia’\nLantzeko ihauterian parte hartzen duten bost pertsonai ere agertzen dira erakusketan: ‘Zaldiko’, ‘Ziripot’, ‘Txatxo’, ‘Miel Otxin’ eta ‘Perretzailea’.\nAltsasuko ihauterikan azaltzen diren ‘Akerra’, ‘Momotxorroa’ eta ‘Sorgina’rekin batera Ituren eta Zubietako karnabaletako protagonistak diren ‘Zanpanzarra’, ‘Hartza’ eta ‘Ijitoa’ ere erakusketan daude. Bilduma Ziburuko ‘Kotilungorri’k osatzen du.\nPertsonai bakoitza Joxe Miel Barandiaran, Jose María Satrustegi, José María Jimeno Jurío eta abarren ikerketetatik ateratako azalpenarekin batera agertzen dira.\nPertsonaia eta testuekin batera erakusketan agertzen diren eta agertzen ez diren ihauterien irudiak proiektatzen dira, “pertsonaia bakoitza bere ‘habitat’ naturalean nola aritzen den ikusteko, guzti hau musika egoki batekin aurkeztuta”, antolatzaileen esanetan.\nIruñeko San Juan Xar kultur elkarteak 2006 urtea aurretik egindako erakusketan oinarritzen da. Urte horretan pertsonaiak eta erakusketa bera zaharberritu, hobetu eta handitu egin zuten eta harrezkero Nafarroako herrietan zehar egoteaz gain Euskal Herriko beste zenbait herritan ere ikusgai egon da.\nErakusketan, gehienbat, Nafarroako ihauterietako pertsonaiak azaltzen dira.


HIRIGINTZA KONTSULTAK ETA ZIURTAGIRIAK\nHirigintza arloarekin zerikusia duten kontsultak, edozein motatakoak direla ere, baldin eta udalerri barrukoak badira eta Udalaren eskumenen barrukoak.\nJARDUERAK IREKI AURREKO KONTSULTAK\nMerkataritza, industria edo zerbitzu establezimendu bat abian jartzeko aurrekomunikazio edo jarduera sailkatuentzako lizentzia eskaera aurretik kontsulta egiteko aukera da.\nOharra: Kontsultek informazio balioa dute soilik, eta ez dute eskubiderik edo eskubide aukerarik sortzen. Hori dela eta, ez dago errekurtso aurkezpenik egiteko aukerarik.\nKONTSULTAK ETA HIRIGINTZA ZIURTAGIRIAK\nH303 Eskaera Orria.\nHirigintzako kontsulten eskabidean garbi identifikatu beharko da finka, higiezina, esparru urbanistikoa edo exekuzio unitatea, ez dadin zalantzarik sortu haren kokalekuari eta kasuan kasuan eragiten duten beste zirkunstantziei buruz. Ahal den neurrian, kontsultaren objetua den finkaren kokalekuaren planoa gehitu beharko da.\nEgin nahi diren obrak indarrean dagoen arautegira egokitzen den jakiteko egiten diren kontsulten kasuan, eskaera estudiatu eta behar bezala erantzutea ahalbidetuko duen aurreproiektua edo, egin nahi diren obren deskripzio memoria eta dokumentazio grafikoa aurkeztu behar dira.\nJARDUERA IREKI AURREKO KONTSULTAK\n2.-Txosten tekniko eta/edo juridikoa.\n3.-Eskatutako informazioari dagokion jakinarazpena eta/edo ziurtagiria igortzea.


Pirritx eta Porrotxen "Eskuetan" flashmobaren grabaketako irudiak\nLarunbatean autodeterminazioaren aldeko flashmob itzela grabatu zen Lazkaon, Nazioen Munduak antolatuta. Pirritx eta Porrotxen "Eskuetan" abestia lagun, 800 pertsona inguruk bete zuten Lazkaoko plaza. Ordiziako Ahotsak grabaketaren une bat jaso du hemen.\nAutodeterminazioaren aldeko jai handia, larunbatean, Lazkaon\nNazioen Mundua erabakitzeko eskubidearen aldeko herri ekimenak jai handia antolatu du ekainaren 9an, Lazkaon. Herri bazkaria, sari banaketa berezia, Pirritx eta Porrotxen flashmobaren grabaketa, kontzertuak... denetik izango da autodeterminazioa aldarrikatzeko jai honetan.\nOrdiziako Udalak duela 500 urte Nafarroa defendatu zutenak omendu ditu\nEzker abertzalearen herri-batzarra, bihar, asteazkena, Barrenan\n37. orria, guztira 94 orri daude


Nahikoa litzateke geure politikagintza Joxe Azurmendiren pentsamenduak ematen dizkigun zimenduen gainean eraikitzen hasiko bagina gaurtik hasita.\nIkasteko gogoz etorri naiz eta, batez ere, arnasberrituta bueltatzen naiz etxera. Pozgarria da garai berriotan Azurmendiren pentsamendua erreferentzia izatea jende askorentzat.\nEztabaida publikoaren mailak kezkatzen nau aspaldion, politikagintza inarrosten duen zinismoak eta moralkeriak. Sarek EHUko Gasteizko campusean asteon antolatu hitzaldia azken adibide. Ez omen etikoa Jose Ramon Lopez de Abetxukok, zeinak preso eman dituen 31 urteetatik azken hamarrak gaixotasun larri batekin pasa dituen, preso gaixoen egoerari buruzko hitzaldi bat ematea. Zentzu askotan da larria inkisizioaren garaien antz handiegia duen giro hau –Vocentok “ETA pisa la universidad” lerroburua atera du asteon–. Esango nuke euskal abertzaleok –bateko zein besteko, ezberdintasun askoren gainetik Euskal Herria buru-bihotzetan dugunok– tentu handiz aztertu beharko genukeela errelatoaren bataila deitu den honetan, mozkin azkarren peskizan, zein puntutaraino ez ote garen Espainia ultrakatolikoaren dogma gaiztoenak geureratzen ari. Pentsatu nahi dut kongresuaren irekieran Joxe Azurmendi itsasargia dela aldarrikatu zuen Gipuzkoako ahaldun nagusia ados egongo dela horrekin.\nNoan beste leku batera: Fito Rodriguez eta Josu Txapartegik liburua kaleratu dute Durangoko Azokaren bueltan, “Eskola publikoa” deiturikoa. Egungo eskola publikoak asetzen ez gaituela esan eta ikastolen mugimenduaren eta sare publikoaren arteko elkarlana galdegin dute eskola publiko burujabe baten alde. Steilasek eskola publikoari eraso egin izana eta Auzitegi Nazionalarekin parekatu izana leporatu dio Fitori. Honek gaurko eskola publikoa Espainiako sistema konstituzionalaren baitakoa –eta beraz, menpekoa– dela baino esan ez duenean, eta publikoa litzatekeen euskal eskola berri baten alde baino egin ez duenean; eta inolaz ere ez duenean auzitan jarri sare publikoko eskoletan egiten den herrigintza lana. Hezkuntza sistemaren kolapsoaren atarian gaudelarik, ez ote gara gai diagnostiko komun bat egin eta helburu partekatuen alde indarrak batzeko?\n“Pedagogia independentista” kontzeptua modan jarri da independentismo militantean. Ez dela behar beste egiten, konfrontazioa eskatzen duela eta borroka moldeen eztabaida jarri behar dela erdigunean. Baina, ze pedagogia independentista egin behar dugu herri-eraikuntzan oinarrizkoak diren gaien inguruan –hezkuntza kasu honetan– soseguz eztabaidatu eta gutxieneko adostasun sozialak eraikitzeko gai ez bagara ezta ezkerreko independentista deklaratuak garenok ere? Duela urte batzuk elkarrizketa batean anekdota bat irakurri nion Joxeri euskaldunok gauzak pentsatu aurretik egiteko dugun joeraz: nora mugitu behar zuen galdetu aurretik harritzarra bizkar gainean hartu zuen zegamarrarena. Joxeren belaunaldiak egin zuen sakontasunez ez bada ere, hartu al dugu patxadarik euskal egitasmoa krisi-aro honetan nola eta nondik bideratu pentsatzeko?\nJoseba Sarrionandiak itxi zuen kongresua. Ostiralean izan zen hori, beraz artikulu hau idazterako ezin jakin zer esan zuen. Baina horrelako zerbait esan ahalko lukeelakoan nago: lapur banden etika eta politika gehiegi eta herrigintza gutxiegi. Xabier Barandiaranek abertzaleok lankidetza paradigma partekatu bat eraiki behar dugula defendatu zuen bigarren egunean. Nahikoa litzateke geure politikagintza Joxe Azurmendiren pentsamenduak ematen dizkigun zimenduen gainean eraikitzen hasiko bagina gaurtik hasita.\n* Gaur8n argitaratua.


Berri on bat emateko ordua iritsi da – Euskal Heriko XISTERA Kluben Kluba\nBerri on bat ematea gustatuko litzaiguke; denbora arraro eta ilun hauen ondoren, bueltan gara.\nCovid 19 garai honetan lanean ibili gara, batez ere proiektuaren ikusgarritasuna garatzen, pilotarien esperientziak jasotzen, eta ondorengoa nola antolatu begiratzen.\nLehendabiziko urratsa Master Interjai antolatzea izan da. Aurten Interjai zirkuitua ospatu ezin izan dugunez eta datek ematen ez dutenez, uda sasoi honetan Master Interjai jokatzea erabaki dugu. Horretarako kirol taldea martxan dago.\nBestalde, irailetik aurrera emakumeen zein gizonezkoen Zirkuitua antolatuko dugula jakinarazi nahi dizuegu.\nAurtengoa ez ohikoa izango da baina badakigu normaltasunera bueltatzeko bidean urratsak ematen jarraitu beharrean gaudela.\nBesterik gabe, edukitako pazientzia eskertzen dugu.


10 ideia Athletic Club oparitzeko - Visit San Mames\nHiri bat lehen aldiz bisitatzen dugunean, esaterako Bilbo, leku horretako oroigarri berezi bat eraman nahi izaten dugu. 10 ideia emango dizkizugu Athletic Clubeko oparitxo bat egiteko.\nBilboko erreferente handienetako bat izanik, parekorik ez duen filosofia eta egundoko historia duen taldea da.\nAhaleginak, konpromisoak eta antzeko balioek definitzen dute talde gisa, eta historia paregabea idatzi du futbol-munduan. Bai San Mames ikusteko bisitaldia eta bai Athletic Cluben Museoa nahitaezko geldialdia dira Bilboko hiribildura hurbiltzen diren bisitarientzat.\nOparitzeko 10 produktu Athletic Cluben dendan\nBilboko haurrak Athleticen elastikoa besapean dutela jaio eta hazten direla esan ohi da. Futbol-munduan parekorik ez duten filosofiaren eta balioen defentsa islatzen du elastikoak.\nAthletickeko Amamaren bufanda\nBilboko amamek maitasun handiz ehundu zituzten bufanda horiek, San Mameseko harmailak zuri-gorriz margotzeko eta athleticzale guztien eztarriak berotzeko.\nEuskal Herriko nortasun-adierazlea da, eta janzki hain xume batek gutxitan markatu du horrenbeste herri baten fisonomia. Athletic Cluben, klub berezi baten, izena eta armarria brodatuta daramatzan txapel pertsonalizatua.\nMotxila emozionala, bizi izandako oroitzapen eta esperientzia guztiak gordetzeko.\nAthletic Cluben eskumuturrekoa\nEskumuturreko bat opari bat baino zerbait gehiago da, oroigarria da. Historian zehar gehien erabilitako piezen artean kokatu duten hainbat motibo ditu. Eta historia eta Athletic sinonimoak direnez, aukera perfektua da.\nFutbolaren Katedraleko soropila\nSan Mames futbol-zelai zaharreko soropil-zati bat. Lehiaketako belarrezko tapiz ospetsu eta historikoenetako bat, futbolaren historia benetan maite dutenentzako opari paregabea.\nLehoi zuri-gorriaren katilua\nKatilu pertsonalizatua goizero unerik onenez gozatzeko.\nFutbolaren historiako edo bizitzako une garrantzitsuak betikotzen dituzten argazkietarako. Athleticen, sentimenduz betetako bestelako klub baten, armarria duen karkasa.\nAthleticen altzairuzko erlojua\nDenboran atzera egiteko eta San Mameseko une historikoak bizitzeko erlojua.\nAthleticen zurezko kartela\nAthleticen himno ospetsuaren letra marraztuta duen kartela. Himnoa 1983ko martxoaren 30ean entzun zen lehen aldiz, hain zuzen ere, Athleticen eta Bartzelonaren arteko Kopako final-laurdenak jokatu aurretik.\nProduktu horiez gain, askoz gehiago aurkituko dituzu Athletic Cluben denda ofiziala bisitatzen baduzu.


Bioetanola ardoarekin | Consumer\nEBko ardo-soberakinaren aprobetxamenduak erregai ekologiko horren garapen urria bultza lezake.\nEuropako Batasunak (EB) enkante bat ireki berri zuen Frantzia, Grezia, Italia eta Espainiako ardo-soberakinak saltzeko; zehazki, 653.381 hektolitro. Izan ere, Europako arduradunek bioetanola ekoizteko erabili nahi dituzte, eta, beraz, bioerregai horren ekoizleak bakarrik jarri ahal izango dituzte, eta ez edozein fabrikatzaile, orain arte bezala. Espainiak 50.000 litroko hiru lote erosteko aukera izango du, eta, printzipioz, baldintzak betetzen dituzten ekoizle bakarrak Acciona eta Abengoa dira.\nFrantzia, Italia eta Espainia dira EBko ardo-ekoizle nagusiak, eta Europako funts ugari jasotzen dituzte soberakin batzuk (mahaikoa zein gama altukoa) distilatzeko eta 92 graduko alkohol bihurtzeko. Bestalde, Europako energia-politikak energia berriztagarrien erabilera areagotzeko joera du. Biodieselaren eta bioetanolaren kasuan, EBk proposatu du 2020rako bioerregai horiek garraio-hidrokarburoen %10 izatea.\nJoan den urtean, Europako Batzordeko Nekazaritzako ministro Mariann Fischer Boelek lau aukera aurkeztu zituen EBko ardogintza-sektorea berrikusteko, eta uztaila ezarri zuen behin betiko erreformarako proposamen bat aukeratzeko mugaegun gisa. Fischer egungo “krisi-destilazioko” sistema indargabetzearen alde agertu da, eta behin eta berriz kritikatu du Erkidegoko ardoaren industria, “zergadunaren kontura” sistema horrekiko mendekotasun handiegia duelako.\nHorregatik, enkante honen bidez, Europar Batasuneko arduradunek tiro bateko bi txori hil nahi dituzte, Egunkari Ofizialean azaltzen den bezala: “Enkanterako prozedura bat antolatu beharko litzateke ardoa saltzeko, erregaiaren sektorean soilik erabiltzeko (…), Europar Batasuneko ardo-erreserbak murrizteko eta hornidurak ziurtatzeko.”\nZereala, bioetanolaren lehengai nagusia, %25 hazi da.Alde horretatik, hornidura-arazoak dira bioetanol-ekoizleen buruhausteetako bat, larrituta baitaude lehengai nagusia, zereala, %25 handitzen delako. Esate baterako, Abengoak eta Ebro Pulevak berriki jakinarazi dute Babilafuenteko (Salamanca) planta ixteko aukera, eta %50ean jabe dira. Europar Batasunaren neurria funtsezkoa izan liteke landare horren etorkizunean, gai baita beste lehengai batzuk erabiltzeko, hala nola ardo-alkohola.\nArdoaren bioetanol-instalazio berria\nUrtarrilaren amaieran inauguratu zen Espainiako lehen bioetanol-instalazioa, ardotik datorren alkoholaz bakarrik elikatzen dena. Acciona Biofuentesek eta zenbait inbertitzailek sustatua, San Juango Alkazarren (Ciudad Real) dago, Altzesko industrialdeko 15.000 m2-ko lurzati batean.\nInstalazio horretako instalazioek honako hauek dituzte: bulego-eraikina, kontrol-gela eta laborategia; prozesu-nabe bat; instalazio osagarriak; zortzi biltegi, guztira 8.400 metro kubikoko edukiera dutenak; eta hiru irlatxodun zisterna-kamioien kargalekua. Arduradunek 8 milioi euro inbertitu dituzte lantegian, eta kopuru hori “neurrizkoa da sektorea ezagutzen hasteko” diote.\nMahatsondoa laborantza estrategikoa da Gaztela-Mantxarako, eta 600.000 hektarea baino gehiago ditu. Hori dela eta, instalazio berri hau alternatiba bat da bere baliabideak aprobetxatzeko. Ildo horretatik, Gaztela-Mantxako Gobernuko buruak, José María Barredak, esan du Brusela prestatzen ari den Ardoaren Merkatu Bateratuaren Antolaketa berriak (OCM) alderdi hori islatu beharko lukeela.\nBioetanolaren garapena Espainian\nEspainiak 200 milioi litro bioetanol baino ez ditu kontsumitzen, hau da, erregai guztien %2 baino ez. Sektorearen iturrien arabera, lehengaia eskuratzeko arazoak eta merkatu falta dira, batez ere, horren garapen eza. Erregai tradizionalekin nahasteko legezko betebeharrik ez dagoenez, petrolio-konpainiek ez dute bioetanol gehiago erosten.\nHala ere, bioerregai hori hurrengo urteetarako handitzeko aukerak baikorrak dira. Energia Berriztagarriak garatzeko EBren helburuek %5,75eko nahastea ekarriko dute 2010ean. Bestalde, Joan Clos Industria, Merkataritza eta Turismo ministroak esan du neurri egokiak hartzen ari direla Espainiak helburu hori lor dezan.\nHorregatik, sektoreko enpresa nagusiak ikuspegi onak eskaintzen dituen negozio baten oinarriak finkatzen hasi dira. Alde horretatik, adibidez, Ecobarcial konpainiak, Iberdrolaren akzio-gehiengoarekin, duela egun batzuk jakinarazi zuen bioetanol-instalazio bat eraiki zutela Barcial del Barion (Zamora). 108 milioi euroko inbertsioarekin, 2008ko uztailerako martxan jartzea aurreikusten da, eta Babilafuenteko instalazioarekin (Salamanca) batera, herrialde osoan ekoizten den bioetanolaren %60 jarriko da merkatuan.\nBestalde, garapen zientifikoa ere funtsezkoa da erregai ekologiko hori bultzatzeko. Adibidez, Energia, Ingurumen eta Teknologia Ikerketen Zentroko (CIEMAT) arduradunek duela egun batzuk jakinarazi zuten zitrikoen hondakinetatik bioetanola lortzen saiatzeko ikerketa bat hasi zela.\nardo bioetanola Espainia garapen Planta-eu


Pirinioko plana | Irati Irratia Pirinioko plana – Irati Irratia\nPirinioko planaz eta Etxebizitzaz Jose Maria Ayerdi lehendakariordearekin solasten\n11 abendua, 2020 11 abendua, 2020 Irati Irratia\tBerriak, Elkarrizketak\tJose Maria Ayerdi, Nafarroako Gobernua, Pirinioko plana\tLeave a comment\nAurreko astean aurkeztu zituzten Auritzen eta Aurizberrin amaitutako azken etxeak. Gazteei zuzendutakoak eta alokairuan ezarriko direnak. Duela gutxi ere ezagutu genuen, Garraldan eginen diren 4 etxebizitzen berri. Honen inguruan solastu gara Bigarren lehendakariordea eta Lurralde Antolamenduko, Etxebizitzako, Paisaiako eta Proiektu Estrategikoetako kontseilaria den Jose Maria Ayerdirekin. Honetaz aparte, Erronkarin izan dituzten arazoetaz eta Garraldako etxebizitzen […]\nEgun on, Auñamendi! Pirinioko plana, Zaldibar Argitu eta Egunean Behin\n12 martxoa, 2020 12 martxoa, 2020 Irati Irratia\tEgun on, Auñamendi!\tEgun on Auñamendi, idoia zabaltza, Janire lazkano, joseba martinez, Pirinioko plana, Zaldibar, Zaldibar argitu\tLeave a comment\nGaur Abaurregainako ihauterien inguruan solastu behar genuen, baina Koronabirusa dela eta bertan behera utzi dituzte. Honen ordez Pirinioko planaren inguruan Joseba Martinezekin izandako elkarrizketa ekarri dugu gurera. Ondoren, Hala Bedi irratikoek Zaldibar Argitu plataformako kidea den Janire Lazkanori eginiko elkarrizketa jarri dugu. Bukatzeko, Idoia Zabaltzarekin izan gara Egunean Behin joku aplikazioaz solasten. Izenburua: Martxoaren 12ko […]


300 euskal preso eta iheslari Iparraldean; horietako batzuk, «prekaritatean» | 300 euskal preso eta iheslari Iparraldean; horietako batzuk, «prekaritatean» – iparraldekohitza\nIpar Euskal Herrian bizi diren preso eta iheslari ohien egoeraren diagnostikoa aurkeztu du Harrerak. Instituzioen laguntza eskatu dute\nBaiona Adierazpena izenpetu zuten 2014an kolore politiko anitzetako ordezkariek, gatazkaren konponbidean Ipar Euskal Herrirako bide orri bat osatzeko asmoarekin. Azpimarratu zuten puntuetako bat zen instituzio publikoek plan bat osatu behar zutela euskal presoen bergizarteratzeko, besteak beste, enplegurako laguntza, etxebizitza eta erretretaren eskuratzea kontuan hartuko zituena. Lan hori egiten ari da Harrera elkartea 2012ko ekainetik, eta, lehen aldiz, diagnostiko bat aurkeztu du, Ipar Euskal Herrian bizi diren preso eta iheslari ohien egoera azaleratuz. Kolektibo horretako kideek dituzten zailtasunak azpimarratu dituzte, eta batzuek bizi duten prekaritatea deitoratu.\n300 bat preso eta iheslari ohi bizi dira gaur egun Ipar Euskal Herrian. Horien artean egoera zailenean diren pertsonak identifikatu dituzte: alde batetik, presondegian edo erbestean igarotako urteen ondorioz ez dutenak gizarte segurantzan gutxieneko denbora kotizatu edo kotizatuko; bestetik, gatazkaren ondorioz traumatismoren bat pairatu dutenak: presondegia eta erbesteaz gain, tortura eta GALen atentatuak aipatu dituzte. Orotara ehun bat pertsonarengana jo dute, eta beste 75i desmartxaren berri eman diete, behar izanez gero Harrerarekin harremanetan sartzeko gomita eginez. Galdetegia erantzun duten 70 pertsonen artean, gehiengoa gizonezkoa da; Lapurdi kostaldean bizi da, eta 60 urte ditu batez beste. Presondegian egon diren gehienek bost urte baino gutxiago pasatu dituzte preso; erbestean egon diren gehienak hogei urtetik gora egon dira. Hala ere, zehaztu dute irailean bukatu zutela galdetegia, eta, beraz, txostenean ez direla agertzen ordutik presondegitik atera direnak eta erbestetik itzuli direnak.\nEgoera sozio-profesionalak kezkatzen du gehien Harrera. Elkarrizketatutako 29 erretretan dira, baina soilik lauk dute tasa osoko erretreta; gehienek diru sarrera osagarria jasotzen dute. Beste 42 langileak edo langabetuak dira, eta, gelditzen zaien urte kopurua kontuan hartuta, horietako bakar batek ere ez du tasa osoko erretreta erdietsiko. «Parean ditugun problematika nagusienetako bat da», azaldu du Jokin Etxebarria preso ohiak.\nHorrez gain, gatazkaren ondorioen eragina azpimarratu du; bereziki, euskal militanteen kontra hartutako salbuespen neurriak. Fijait fitxategi judizial automatizatuan izendatzea eta lurralde debekuak izan dira horietako azkenak. «Bidean edo geldirik dituzten prozedura juridikoen ondorioz, 24 lagunek Damoklesen ezpata dute buru gainean». Traumatismoei dagokienez, bederatzik torturak pairatu izana salatu dute; beste batzuk zaurituak izan dira GALen edo beste talde paramilitarren atentatuen ondorioz.\nPeio Bellan Harrerako presidenteak azaldu du elkartea sortu zenetik 49 pertsonari eskaini diotela zuzeneko laguntza arlo anitzetan. Halaber, partaidetzak eginik sare bat osatu dute, osasuneko profesionalekin, etxebizitza arloan (Soliha eta Atherbearen bidez), abokatuekin eta hainbat elkarte egituratako berrogei bat pertsonarekin. Ehun kide daude Harreran, eta diru ekarpenak ere jasotzen dituzte; besteak beste, hamar herriko etxerenak. Garapen Kontseiluan gatazkaren konponbideaz abiatu duten gogoetan ere parte hartzen ari dira. Preso eta iheslari ohiek bizi dituzten egoera anitzei buru egiteko, «Elkarte, eragile politiko eta instituzioen laguntzarekin erantzun beharko da, kolektiboki».\nMendia komunagoa izateko


Kultura, COVID-19aren biktima ikusezina\nKultura COVID-19 pandemiaren “biktima ikusezina” dela salatzeko, ehun pertsona baino gehiagok elkarretaratzea egin dute ostiral honetan Eusko Jaurlaritzaren egoitza nagusiaren aurrean, Gasteizen\n15 de junio de 2020 14:14h\nKulturaren sektoreak Euskadin eta, bereziki, Gasteizen, pandemiaren ondorioz, bere existentzia hari batetik zintzilik dagoela salatzen du. Hala adierazi dute “Kultura gara” izeneko manifestu batean. Bertan, antzerkiaren, arte plastikoen, musikaren, bideo-sorkuntzaren eta arlo horietan lan egiten dutenek neurri eraginkor eta zuzenak aldarrikatu dituzte, batez ere Gasteizen, Udalak kulturaren funtsak %50 murriztu baititu.\nManifestuak kultur sektorea eta horren inguruan sortzen diren jarduera profesional eta sortzaile guztiak zaintzeko beharra argudiatzen du. “Kultura ez da soilik eskubide bat, baizik eta industria bat, gure gizartearen motor ekonomikoaren zati garrantzitsu bat. 1.092 agentek osatzen dute, guztira, Euskadin, eta 762 milioi euroko diru-sarrerak dituzte”, azaldu dute agirian. Gainera, “ondarea, identitatea, osasuna, pentsamendu-tresna eta gizarte-eraikuntzarako tresna” dela adierazi dute idatzian.\n“Jardueren %100 ez egotea ulertzen dugu, baina %40, 50 edo %60a egotea eskatzen dugu. Zergatik egongo dira Donostian Jazzaldia eta kontzertuak eta Gasteizen ez? Zergatik ari da esaten Eusko Jaurlaritzak 1.000 laguneko kontzertuak egin daitezkeela fase honetan eta Udalak ukatu egiten du?”, deitoratu du David Apariciok, EventoKit enpresako gerentea, ekitaldiak muntatzen eta ekoizten dituen enpresa.\nBikoiztaile euskaldunen elkartea: “EITB-k ez du inola babestu bikoizketa, ez indartu ez eutsi. Kontrakoa egin du!”\n“Badira elebidun izan nahi duten gizarteak, eta Euskadiri begiratzen diote erreferentzia gisa”


ORDUAN, BADAKIGU ZER DEN DONOSTIA 2016? | Kulturaldia.com - Donostia culture & fun magazine\nRedacción @kulturaldia · 18/03/2015\nDonostia 2016ko proiektua partekatzen hasi dira antolatzaileak eta dagoeneko bost bilera publiko ospatu dituzte. Baina, badakigu zer den?\nAzkeneko 10 egunetan Donostia 2016 osatzen duen muina, Pablo Berastegui zuzendaria barne, kultur hiriburuaren kontzeptua explikatzen saiatzen egon da hiritarrek proiektuari berriro ere ilusioz heltzeko helburuarekin. Guztira bost bilera antolatu dituzte auzo ezberdinetako bizilagunekin: behin Lugaritz Kultur Etxean, bitan 2016 gunean, Tomasene Kultur Etxean eta Ernest Lluch-en. Jakina denez, programazioren mamia ezin da urte amaiera arte zabaldu -epearen xehetasunak Bruselasetik finkatzen dira-, baina lehenengo aldia da batere erraza suertatzen ari ez den proiektua jendearekin partekatzen dutela.\nXehetasun asko daude oraindik argitzeke. Hori egia da. Inaugurazioari begira Danborrada erraldoi baten zurrumurrua iritsi zaigu baina 2016ko bulegotik ez dute ezertxo ere konfirmatu. Chillida-Lekuren etorkizuna ere airean dago. Azkeneko momentuan ateak zabalduko dituzte? Bestetik, badirudi aurrekontuak behera egin duela (63 milioi eurotik 47,8ra pasa omen da, hau da %25 gutxiago). Babesle pribatuen berririk ez dugu… Lan ugari egin behargo dute 2016koek, gehiegi agian.\nDena dela goazen Donostia 2016ko proiektuari buruzko informazioa mahai gainean jartzera. Seguru uste baino gauza gehiago ateratzen direla. Bide batez, aitortu beharra dago Hiribuaren webgunean azaltzen den informazioa oso ondo dagoela. Gauzak diren bezala.\nBi ardatz: kultura + bakea\nEgia da oso kontzeptu zabalak direla, zabalegiak, baina proiektuaren iturria horiek dira. Haien esanetan “2016ko Europako Kultur Hiriburutza aukera handia da kulturaren eta elkarrizketaren aldeko apustua egiteko; hiriak hori aprobetxatzea erabaki du horien bidez elkarbizitza hobe bat eraikitzeko”. Bakearen kultura.\nGainontzeko ardatzak: partaidetza + iraunkortasuna\nOlatu indar famatuak, hiritarren partaidetza, funtsezkoa da filosofiaren proiektua uler dadin. Edonork aurkeztu dezake nahi duen proiektu kulturala. Honen ondorioz, antolatzaileentzat da hain garrantzitsua jendearen inplikazioa. Gainera ondare espezifiko bat sortzeko moduan diseinatu da programa. Partaidetza eta iraunkortasuna, beraz.\nEz dira Kultura-arloak, itsasargiak baizik\nPrograma osoa hiru “itsasargi” ezberdinetan sartu dezakegu: Bakearen itsasargia (antzerkiak eta kontzertuak, batipat, “gizarte begirunetsuago, zuzenago eta solidarioago baten hazia ereiteko helburuarekin”), Bizitzaren itsasargia (multzo honetan sartzen diren aktibitateak bizitza osasungarriago, humanistago eta osasuntsuago bat lortzeko helburua dute), Ahotsen itsasargia (adierazpen artistiko ezberdinak jorratuko dira zeintzuk “komunikatzeko, galdetzeko eta hunkitzeko gaitasuna” azaltzen duten.\nPrograma: momentuz, 12 kultura-jarduera\nGuztira 12 kultura-jarduera ezagutzera eman dira hiritarrekin eduki dituzten bost bilera hauetan. Ahotsen Itasargiaren esparruan, adibidez, Shakespearen “Sueño de una noche de verano” ospetsuaren emanaldi bat ikusiko dugu Kristina Enea parkean; Corners of Europe, non diziplina anitzetako 6 artista euskaldun (Juan Aizpitarte, Beatriz Churruca, Ixone Ormaetxe, Borja Ruiz, Asier Zabaleta eta Joseba Irazoki) Europako beste 50 artistekin kolaboratuko duten; In varietate concordia, aldiz, erakusketa eta liburu fonetiko-poetiko batekin amaituko da 11 donostiar eleaniztunekin hitzen arteko esperimentu bitxi bat burutu ostean; eta bukatzeko Emusik izeneko makrokontzertuak 26 herrialde ezberdinetako 20.000 musikari bilduko ditu pieza klasiko zein modernoak interpretatu ditzaten.\nBakearen itsasargiarekin erlazionatuta Bakearen Akordioa nabarmentzen da, “Europan inoiz ikusi den bakeari buruzko erakusketarik handiena”. Honetaz gain, elkarbizitza eta adiskidetza bultzatzeko antzerki bat prestatuko da (Antzerki forum: eta hik, zer?); Dance 2gether dantza komunitarioan umeak dituzten ohiko rolak ezabatuko dira; eta melhfas (Saharako emakumeen jantzi tradizionalak) osaturiko jaima baten instalazioak giza eskubideen gaia eta emakumeraren egoera lantzeko balioko du.\nAzkenik, Bizitzaren itsasargian Tabakaleraren laborategi teknologikoa den Hirikilabs bultzatuko da; Time Machine Soup izeneko performancean 12 zopa historiko probatuko dituzte; eztabaida irekiak jendea gai Europearrekin konprometitu dadin zein, besteak beste, Jose Manuel Durão Barroso agintaria egongo den; eta Euskal Herriko paisai naturalak ezagutzeko ibilbide bat ere antolatuko dela aurreratu digute.


Matxinatutako soldaduak Donostian(1936)\nKamioi zahar batek soldadu taldea darama Donostiako Garibai eta Andia kaleen bidegurutzean. Atzeko eraikina Arteen eta Ofizioen Eskola zaharra da, dagoeneko Gipuzkoako hiriburuko Postetxeko egoitza nagusi bihurtuta.\nArgazkiak ez du datarik, baina ziurrenik 1936ko irailaren 13koa da, Lakarreko Tertzioa eta Errepublikaren aurka matxinatutako beste tropa batzuk Donostian sartu ziren unekoa. Espaloian, argi eta garbi ikus daiteke oinezko batek besoan agur falangista egiten diola argazkiko kamioiaren atzean doan beste kamioia bati.\n“Tiznao” bat Donostiako kaleetan (1936)\nArgazki hau ere 1936ko irailaren 13 inguruan hartutakoa da, eta, bertan, bando "nazionaleko" soldadu taldea ikusi daiteke (falangistak ziurrenik), besoa goian Erregina Erregentearen kaletik doan ibilgailu blindatu bati agur eginez.\nGerra Zibilaren lehen urteetan, gehienbat armada errepublikanoak argazkian ikusi daitekeenaren moduko ibilgailuak egiten zituen (“tiznao” deitzen zitzaien), autobusak eta bestelako garraioak txapa metalikoz estalita. Ziurrenik hemen ikusten duguna armada matxinatuari konfiskatu zitzaion. Ibilgailu horiek, antiestetikoak izateaz gain, militarki alferrikakoak ziren, pisu handia zutelako eta oso potentzia gutxi. Ondorioz, maniobrak egiteko mugikortasuna eta abiadura murrizten zen, eta balen kontra babes gutxi ematen zuten (batere ez artilleriaren kasuan). Gainera, ez zeuden behar bezala armatuta, eta zenbaitetan, arma arinak tirokatzeko zulo txikiak baino ez zituzten.\n1936ko irailaren 16an, Kursaal aurrean (Erreketeen egoitza nagusia), segizioa egin zion José Manuel Gorospe errekete tenienteari, Mendizorrotz inguruan lehian hila. Tokiko prentsak gertakariaren berri eman zuen: ... ”Kursaal aurrean bildutako jende andanaren ondorioz, ezin zen eraikinera sartu eta are gutxiago hil-kaperara iritsi… Goizeko hamaikak ostean, segizioa abian jarri zen. Zerraldoa aberriaren bandera loriatsuaz estalita zegoen eta hildakoaren adiskideek zeramaten bizkarrean, ordenantza salbak egin zituzten metrailadoreekin, eta publikoa oihuka eta bibaka hasi zen, gogo biziz. Gora Espainia, Gora martir tradizionalistak, Gora Kristo Erregea, gora Erlijio Katolikoa, Erreketeak, Espainia bakarra eta banaezina, Donostiako askatzaile ausartak, eta errekete kementsuak… behin eta berriz deiadar egiten zuten.”\nIrailaren 19ra aldera, matxinatutako soldaduek motordun txalupa (“gasolinera” izenez ezagunak) gaitu zuten hiriaren itsas ingurua zaintzeko. Tripulazioan hamabi bat karlista eta falangista pare bat zeuden, fusilekin eta metrailadoreekin armatuta. Garai hartako prentsaren arabera (ez da oso fidagarria) itsasontzi bat ematea lortu zuten: "... Harrapakin ona lortu zuten: Ezkerreko zazpi abertzale, armatutako hamaika mendigoizale, eta Irujo, 59.100 pezetarekin… Guztiek hilketan parte hartu zuten, Espainiaren minaren gaizkideak ziren, gerra bokaziorik gabekoak. Itsasoan traizio bikoitzari bide eman zioten, hondoratzen saiatu ziren aberriaren kontra eta abandonatu zituzten adiskideen kontra” (La Voz de España (1936-9-20). Artikuluak aipatzen duen Irujo hori Pedro María Irujo zen, Manuel Irujo ministroaren anaia. Irailaren 23rako, Ekialdeko Itsas Sektorea osatu zen, eta hiru txalupa zituen hasiera batean, Juan Tornos erreketearen itsas tenientearen agindupean. Txalupetako bat Stella Maris zen (argazkikoan agertzen dena), eta tenientea erdian eserita dagoen ofizial bizarduna da.\n1936ko irailaren 20ko goizeko hamaiketan, Santa Maria elizan Te Deuna egin zen, Jainkoari eskerrak emateko matxinatutako tropek lortutako garaipenengatik. Elizkizuna Valladolideko artzapezpikuak (Remigio Gandásegui) egin zuen, eta Defentsa Nazionalerako Batzarraren burua bertaratu zen (Cabellanes jenerala). Ospakizunaren amaitutakoan, Armadak, Falangeak eta Erreketeek desfilatu zuten. Argazkian, falangisten desfilea ikus daiteke, Askatasun Etorbidean zehar.


« Erreforma hau iruzurra izan da » - sindicato ESK sindikatua\nEl Salto-Hordagotik Iratxe Álvarez kideari egindako lan-erreformaren inguruko elkarrizketa uzten dizuegu.\n« Aurrerapauso gutxi eta hutsune gehiegi daude gure ustez, aukera ezin hobea galdu dugu ezkerretik langileen eskubideak berreskuratzeko eta berriak indarrean jartzeko »\nNola baloratzen dituzue lan erreforma berrian planteatzen diren balizko aurrepausoak eta hutsuneak?\nESK sindikatuak ez du lan erreforma honen balorazio onik egiten. Gure ustez iruzurra izan da, hau ez da langileok nahi eta behar genuena eta batez ere ez da koaliziozko gobernu honek agindu zuena; helburua aurreko lan erreformak indargabetzea zen eta ez “makillaje” apurtxo bat jartzea zegoenari. Aurrerapauso gutxi eta hutsune gehiegi daude gure ustez, aukera ezin hobea galdu dugu ezkerretik langileen eskubideak berreskuratzeko eta berriak indarrean jartzeko, feministatzat jotzen den gobernu honek guztiz ahaztu ditu emakumeak lan erreforma honetan, aurrerapauso izan zitezkeen aldaketa gehienek tranpa dute, itxurakeria baino ez da.\nObra eta zerbitzuen araberako kontratuaren aldatzea, ultraaktibitatea, azpikontratazioaren inguruko hainbat neurri eta ABEEEen zabaltzea izanik erreformaren lorpen garrantzitsuenak, uste duzue neurri horiek aurreko lan erreformaren orube estrukturala aldatzen dutela? Edo, patronalak esan duen bezala, funtsezko neurriak ez dute aldaketarik jasan?\nGuretzako Lan Erreforma honek funtsean ez du gehiegi aldatzen aurretik genuena. Elementu asko ditugu aipatzeko lan erreforma honen harira eta ontzat eman dezakegun bakarra ultraaktibitatearen berreskurapena da nahiz eta honetan ere ñabardurak egon.\nNegoziazio kolektiboan adibidez estatuko markoa inposatzen da eta ez dago segurtasun juridikorik ez Euskal Erkidegoan ezta Nafarroan negoziatzen ditugun hitzarmenentzako. Lan Hitzarmen sektorialen prebalentziaren inguruan pentsa genezake ere, hasiera batean, nolabaiteko hobekuntza egon zitekeela baina hobekuntza bakarra soldaten babesa da beste edozein eremua alde batera utziz. Lan hitzarmen sektorialak osotasunean izan beharko lirateke minimoak eta ez bakarrik soldatan.\nAdaketarik jasan ez dituzten arauak badira ere lan erreforma honetan esate baterako langileen kaleratze prozesuetan. Zentzu honetan lehendik onartezintzat hartzen genuena mantendu da eta badakigu orain arte izan dugu eskarmentuarekin horrek zer dakarren: prekarizazioa eta ziurgabetasuna. Gauza bera kaleratze kolektiboekin zeintzuk administrazioaren kontrolik gabe jarraitzen dute.\nEsan behar dugu ere emakumeok guztiz ahaztu dituela lan erreforma honek, inolako perspektiba feministarik gabe egindako araudia bait da, kontutan hartu gabe bizi izan ditugun Greba Feministetan emakumeok egin ditugun aldarrikapenak lan arloan.\nAldi baterako kontratazioaren erreformak ez du egonkortasunik ekarriko ez duelako jorratzen momentu honetan dugun arazoa: kontratazioaren iruzurra eta. Honekin batera fijo-discontinuo kontratazioetan ezarritako malgutasuna eta ETTei kontratazio mota hauek egiteko gaitasuna ematea prekarizazio eta esplotasio mota berrien aurrean jarriko gaitu. Honetan kaltetuenak emakumeok izango garelarik gazteekin batera.\nLan erreforma batek, guk nahiko genukeen lan erreformak, ezin du helburutzat soilik eskubideen berreskurapena izan, haratago jan behar da eta zentzu horretan ESK sindikatuarentzat eskubide berriak sortzeko aukera ezin hobea galdu egin dute . Onartezina da esate baterako Etxeko eta Zainta langileak Erregimen Orokorretatik kanpo ustea beste behin ere.\nAzpikontratazioei dagokienez guretzako galdutako aukera bat izan da ere. Badirudi, horrela saldu bait digute, honek aurrerapausoa dela baina bakarrik zerbitzu anitzetako enpresak mugatzen ditu. Ezin dugu onartu maila ezberdinetako langileak egotea; lan berdina egiten baldin badugu lan eskubide berberak izan behar ditugu.\n« Jokabide hauekin gizartearen partetik politikarekiko dagoen desafekzioa guztiz ulergarria da, ezkerrak uko egin dio haien ustezko ideologari eta honekin hegoak baino ez dizkiote ematen eskuinari »\nUste duzue egungo indar korrelazio sozial, sindikal eta politikoarekin zerbait gehiago lortu zitekeela? Zer suposatuko luke erreforma hau ez onartzeak?\nNoski baietz, ustezko gehiengo ezkertiarra izanda gobernuan aukera galdu bat izan da hau. Eta bestetik ere esandakoa, alderdi ezkertiarren papera beste behin ere lotsagarria izan da. Jokabide hauekin gizartearen partetik politikarekiko dagoen desafekzioa guztiz ulergarria da, ezkerrak uko egin dio haien ustezko ideologari eta honekin hegoak baino ez dizkiote ematen eskuinari. Horren gutxi duzunean, edozein lorpen, nahiz ta txikiegia izan, aurrerapausu izan liteke.\nHala ere ezin dugu ulertu ezkerrak dituen konplexuak, eskuina poterean dagoenean bere ideología eta moduak ezartzen ditu lotsarik gabe eta gu ez gara inoiz gai gure proposamenak aurrera eramateko gai nahiz eta jakin aurrerapausuak direla gizartearentzat, langileontzat. Erreforma onartuko dela nahiko argi dugu, baina ez adostuta dagoelako, baizik eta eskuinak aukera hau ezin duelako galdu.\nErreformaren akordioaren parte izan diren sindikatuek, CCOO eta UGTk, hau lehenengo fasea besterik ez dela aipatu dute, gradualtasunean oinarrituriko estrategia bat iradokiz. Perspektiba honekin bat egiten du ESKk edo ez duzue aukerarik ikusten bide hori jorratzeko?\nInolaz ere ez. Sindikalgintzaren betebeharra langileon interesak defendatzea da eta horri uko egiten baldin badiogu beste edozein gauza gara. Sindikatuok ez badugu sinisten langileon indarrean, gizartearen gaitasunean politikak aldatzeko, akabo. Gure betebeharra politiken aldaketak bultzatzea da, langileria antolatzea eta onura sozialak lortzea. Guretzako beste behin ere UGT eta CCOOek langileria saldu du.\nEsan behar da ere bai Nafarroa bai Erkidegoko langileak ordezkatzeko zilegitasunik ez dutela sindikatu hauek ez baitute gehiengo sindikala ordezkatzen eta hori agerian geratu da emaitzan. Guretzako erreforma Honekin bi sindikatu hauek balioztatzen dute aurreko Lan Erreformek. Noski sindikatuen egin beharra ere negoziazioa badela, nola ez, baina negoziazio hori zintzoa izan behar da eta hemen ez da hori gertatu, negoziazioa baino antzezlana izan da. Aldez aurretik onartzen duzunean irabaztea ezinezkoa dela eta ematen dizutenarekin konformatuko zarela, zertarako esertzen zara negoziazio mahian? Guk ez dugu estrategia hori konpartitzen gure ustetan sindikalgintza borrokalaria eta ausarta izan behar da, zintzoa, baina batez ere duina, langileei zor diegu.\n« ESKren apustua mobilizazioa izan da beti hori baita gure tresna boteretsuenetariko bat »\nGobernuak egindako hainbat lege azken urteetako borroka ziklo oso baten ondorio izan dira, hala nola, Etxebizitza Legea. Lan erreformaren kasuan, 2012ko erreformaren aurkako mobilizazioak oso esanguratsuak izan arren, ez da agenda mobilizatzaile irmorik egon azkenaldian. Zergatik ez da egon gaitasunik sindikalismo alternatibotik mobilizazio indartsuak planteatzeko elkarrizketa sozialeko negoziaketak irauten zuen bitartean?\nESKren apustua mobilizazioa izan da beti. Hori da gure tresna boteretsuenetariko bat. konfinamendutik atera ginetik, kalea berreskuratzearen ideia izan genuen buruan eta badugu oraindik ere. Lan erreformatik haratago, gizartearen desmobilizazioa guretzako oso adierazgarria eta kezkagarria da aldi berean. Pandemiak ispiluaren aurrean jarri gaitu zentzu askotan eta ikusten ari gara nola egunero aitzaki ezberdinekin eskubideak murrizten dizkiguten, esnatzeko ordua da, bizi dugun egoeratik ateratzeko ordua da.\nZergatik ez dugu gaitasun hori izan? Arrazoi asko daude, egoera berak ez du batere laguntzen, testuingurua, bizi dugun ezegonkortasuna, beldurra, nekea, itsaropen falta, desinformazioa…. Gizartean eragina izan du baina sindikalgintzak ere ardura du honetan. Gure konfort zonaldetik atera behar gara, apustu ausartak eta trebeak egin behar ditugu eta uste dut ariketa hori egiten saiatzen ari garela. Kaleak berreskuratu behar ditugu bai, baina batez ere, ilusioa, itxaropena, gauzak aldatzeko grina piztu behar dugu gizartearengan, beste mundu bat posiblea dela sinistu eta hori lortzeagatik borrokatu.\nAste honetan bertan mobilizazioak iragarri dituzue urtarrilaren 30erako Euskal Herriko Karta Soziala osatzen duten beste sindikatuekin batera. Estatu beste sindikatu batzuk ere agertu dira lan erreformaren kontra, baita ezker eraldatzaileko beste hainbat sektore. Badago estrategia konpartiturik maila sindikal eta politikoan, Euskal Herritik haratago, erreformaren aurkako indarrak batzeko?\nEsan duzun bezala aste hasieran bertan mobilizazioak iragarri ditugu Euskal Herrian hurrengo egunetan eta lanean jarraitzen dugu lan erreforma honen kontra. ESKren interes bakarra jendea da, gure helburua langileen eskubideak defendatzea da eta ibilbide horretan bidelagun anitzak ditugu. Gure markua Hego Euskal Herria da hemen bizi eta lan egiten dugulako, baina gure sindikatuak bereizgarri bat baldin badu hori, dudarik gabe, elkartasuna da, hori bait da herrien arteko xamurtasuna. Harremanak ere baditugu beste herrietako sindikatuekin, borroka eta helburu asko konpartitzen ditugu ere eta guzti hori batzeko, indarrak gehitzeko aukera egon denean ESK-k erantzun du. Kasu honetan posiblea baldin bada ere horrela izango da, ez izan dudarik.\nGobernuak, kapitalaren ordezkari, larrialdi galgari eragin beharrean, krisia sakontzen duten neurriak hartzen ari dira, bizitzaren prekaritatea eta herritar gehienen pobrezia…\tIrakurri\nEl Salto-Hordagotik Iratxe Álvarez kideari egindako lan-erreformaren inguruko elkarrizketa uzten dizuegu. Irakurri\nMadril eta Euskal Herriko gobernuentzat, CONFEBASK eta CENentzat, antzaz, ez dugu mobilizaziorako arrazoirik, ongi baino hobeto bizi bait gara arruntasun…\tIrakurri